title: Sisällönjakeluverkko

text: Nykyisin sisällönjakeluverkkojen avulla levitetään verkkosisältöjä (tekstiä, kuvaa ja skriptejä), mediatiedostoja (videota, ohjelmistoja ja dokumentteja) sekä suoratoistoa, niin livelähetyksissä kuin "on-demand". Toimijat kuten mediayhtiöt, yhteisöpalvelut ja verkkokaupat ostavat palvelin- tai hosting-palvelujen lisäksi sisällönjakelupalveluja verkkopalvelujen nopeuttamiseksi loppukäyttäjälle. Sisällönjakeluverkostot kehittyvät jatkuvasti. Nykyisin tietyt sisällönjakeluverkot tarjoavat esimerkiksi kuvatiedostojen optimointia ja kehittyneitä välimusitiominaisuuksia, jotka säästävät sovelluspalvelinten resursseja.


title: Sisällönjakeluverkko

text: Monet eri alojen suurimmista verkkoyrityksistä kuten Facebook, Google, Amazon.com ja Netflix ylläpitävät omia sisällönjakeluverkkojaan. Kyseisten yritysten palvelin- ja verkkoinfrastruktuurit ovat jo itsessään maantieteellisesti hajautettuja eri maissa sijaitseviin konesaleihin, ja liiketoiminnan mittakaava on erittäin laaja. Edellä mainituista Amazon (AWS) ja Google myyvät infrastruktuuriaan myös kapasiteettipalvelujen, niin kutsuttujen pilvipalvelujen, eri ohjelmistojen ja palvelujen kehittäjille.


title: Sisällönjakeluverkko

text: Muita kaupallisia sisällönjakeluverkkoja ovat esimerkiksi Akamai, EdgeCast, Cloudflare ja Incapsula. Aiemmin sisällönjakeluverkot ovat keskittyneet suhteellisen suuriin ja tärkeimpiin verkkopalveluihin. Nykyisin monet sisällönjakeluverkot tarjoavat tuotteilleen lisäarvoa tai peräti keskittyvät palvelunestohyökkäysten pysäyttämiseen ja muihin palomuuripalveluihin. Tietyissä tapauksissa sisällönjakeluverkot tarjoavat palvelujaan freemium-hinnoittelulla, mikä tekee palveluista haluttavia ja taloudellisesti järkeviä myös pienimmille verkkokauppayrityksille tai jopa yksittäisille bloggaajille.


title: Cloudflare

text:
Cloudflare, Inc. on yhdysvaltalainen yhtiö joka tarjoaa sisällönjakeluverkkoa, DDoS suojausta, ja muita pilvipalveluita. Cloudflaren palvelut istuvat kävijän ja Cloudflare-käyttäjän palvelimen välillä ja toimivat käänteisenä välityspalvelimena verkkosivuille.
Cloudflaren pääkonttori on San Franciscossa, Kaliforniassa.


title: Fidenza

text: Fidenza on kunta Pohjois-Italiassa Parman maakunnassa Emilia-Romagnan alueella. Se tunnettiin aiemmin nimellä Borgo San Donnino. Kaupunki sijaitsee Via Emilialla Parman ja Piacenzan kaupunkien välissä, noin 23 kilometriä Parmasta luoteeseen.


title: Fidenza

text: Kaupunki on Parman jälkeen maakunnan toiseksi suurin kaupunki, ja se on merkittävä taide- ja kulttuurikaupunki. Kaupungin huomattavin nähtävyys on Benedetto Antelamin 1100-luvulla suunnittelema romaaninen Fidenzan katedraali. Erityisen näyttäviä ovat katedraalin julkisivun reliefit ja patsaat. Katedraali on omistettu kristitylle marttyyrille San Donnino di Fidenzalle, jonka pyhäinjäännöksiä säilytettiin Fidenzassa olleessa pienessä kirkossa varhaiskristillisenä aikana. Keskiajalla kirkko oli tärkeä etappi pyhiinvaeltajille jotka kulkivat Via Francigenaa pitkin. Muita nähtävyyksiä ovat kaupungin keskiaikainen portti "Porta di San Donnino", kaupungintalo "Palazzo Comunale" sekä Pyhän Pietarin kirkko "Chiesa di San Pietro".


title: Eläinten kapina (vuoden 1999 elokuva)

text: Eläinten kapina ("Animal Farm") on vuonna 1999 valmistunut brittiläis-amerikkalainen televisioelokuva, joka perustuu George Orwellin satiiriseen romaaniin "Eläinten vallankumous". Se toteutettiin samanlaisella tekniikalla kuin lastenelokuva "Babe – urhea possu", jossa oikeille eläimille on tietokonetehosteilla animoitu puhetta muistuttavat suunliikkeet.


title: Eläinten kapina (vuoden 1999 elokuva)

text: Kuten vuoden 1954 piirrosanimaatiossa "Eläinten kapina", myös tässä elokuvassa on Orwellin romaanista poikkeava onnellinen loppu.


title: Adoneus

text: Adoneus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Sen nimi viittaa Adonikseen.


title: Adoneus

text: Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Adoneus

text: Sapfon käyttämä niin sanottu Sapfon säkeistön koostuu kolmesta sapphicuksesta ja yhdestä adoneuksesta.


title: Anakreonteus

text: Anakreonteus eli "Anakreonin säe" (myös "anakreonttinen säe"; ) on antiikin kreikkalaisesta metriikasta peräisin oleva lyyrinen runosäe. Se on on saanut nimensä Anakreonista.


title: Anakreonteus

text: Säkeestä esiintyy kahta muotoa. Niiden kaavat ovat ( = lyhyt tavu, = pitkä tavu, = anceps eli lyhyt tai pitkä tavu):


title: Anakreonteus

text: Säettä esiintyy paitsi Anakreonilla myös muun muassa kreikkalaisessa tragediassa.


title: Aristophaneus

text: Aristophaneus on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä Aristofaneesta.


title: Aristophaneus

text: Aristophaneus-säkeessä on seitsemän tavua. Säkeen kaava on ( = lyhyt tavu, = pitkä tavu):


title: Asklepiadeus

text: Asklepiadeus eli "Asklepiadeen säe" () on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä runoilija Asklepiadeesta. Sitä käytti kuitenkin jo ennen tätä Alkaios.


title: Asklepiadeus

text: Asklepiadeus muodostuu glykoneuksesta, jonka sisällä toistetaan khoriambi kerran ("asklepiadeus minor", pienempi Asklepiadeen säe) tai kahdesti ("asklepiadeus maior", suurempi Asklepiadeen säe). "Asklepiadeus minor" -säkeessä on näin 12 tavua ja sen kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Asklepiadeus

text: "Asklepiadeus maior" -säkeessä on puolestaan 16 tavua ja sen kaava on:


title: Asklepiadeus

text: Alkaios, katkelma 346 PLF (Lobel–Page):


title: Asklepiadeus

text: Horatius, "Oodit" I.1.35–36 ("asklepiadeus minor"):


title: Asklepiadeus

text: Horatius, "Oodit" I.11.1–2 ("asklepiadeus maior"):


title: Dokhmius

text: Dokhmius (, ”vino”; ) on runojalka ja metron, joka on peräisin antiikin kreikkalaisesta metriikasta.


title: Dokhmius

text: Metronin peruskaava on ( = lyhyt tavu, = pitkä tavu):


title: Dokhmius

text: Dokhmiusta esiintyy lähes pelkästään kreikkalaisessa tragediassa kohtauksissa, joissa kuvataan voimakkaita tunteita, kuten levottomuutta tai surua. Metronista esiintyy jopa 30 erilaista muunnelmaa, ja sitä yhdisteltiin usein jambiin.


title: Epitriitti

text: Epitriitti (, ”yksi ja yksi kolmasosa”; ) on runojalka ja metron, joka on peräisin antiikin kreikkalaisesta metriikasta. Se koostuu kolmesta pitkästä ja yhdestä lyhyestä tavusta.


title: Epitriitti

text: Metronia esiintyy neljässä eri muodossa. Niiden kaavat ovat ( = lyhyt tavu, = pitkä tavu):


title: Epitriitti

text: Kreikkalaisessa runoudessa käytettiin lähinnä toista ja kolmatta epitriittiä; ensimmäistä ja neljättä kreikkalaiset pitivät epätahtisena. Metronin nimi on peräisin siitä, että kahden pitkän tavun suhde yhteen pitkään ja yhteen lyhyeen on 4:3 eli 1 ja 1/3.


title: Ferekrateus

text: Ferekrateus () on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä komediakirjailija Ferekrateesta.


title: Ferekrateus

text: Ferekrateus-säe koostuu seitsemästä tavusta. Säkeellä on kaksi muotoa, joiden kaavat ovat ( = lyhyt tavu, = pitkä tavu, = anceps eli lyhyt tai pitkä tavu):


title: Ferekrateus

text: Euripides, "Andromakhe" 504:


title: Ferekrateus

text: Horatius, "Oodit" I.8.2:


title: Ferekrateus

text: Catullus, XVII.1:


title: Ionicus

text: Ionicus (, ”joonialainen”) on runojalka ja metron, joka on peräisin antiikin kreikkalaisesta metriikasta. Se koostuu kahdesta pitkästä ja kahdesta lyhyestä tavusta. Metron on saanut nimensä siitä, että sitä käytettiin alun perin joonialaisilla alueilla, mahdollisesti Kybelelle omistetuissa kulttilauluissa.


title: Ionicus

text: Metronia esiintyy kahdessa muodossa. Niiden kaavat ovat ( = lyhyt tavu, = pitkä tavu):


title: Ionicus

text: Ionicus a minore eli ”pienempi ionicus”


title: Ionicus

text: Ionicus a maiore eli ”suurempi ionicus”


title: Ionicus

text: Lyyrisessä runoudessa ionicusta käytettiin niin kutsutussa joonialaisessa säkeessä.


title: Molossus

text: Molossus (, ”molossilainen”) on runojalka ja metron, joka on peräisin antiikin kreikkalaisesta metriikasta. Se koostuu kolmesta pitkästä tavusta, eli sen kaava on ( = pitkä tavu):


title: Molossus

text: Metronin nimi viittaa Epeiroksen molosseihin.


title: Paion

text: Paion ( tai , ) on runojalka ja metron, joka on peräisin antiikin kreikkalaisesta metriikasta. Se koostuu yhdestä pitkästä ja kolmesta lyhyestä tavusta. Metron on saanut nimensä Apollonin ja Artemiin kunniaksi esitetyistä paiaaneista.


title: Paion

text: Metronia esiintyy neljässä muodossa. Niiden kaavat ovat ( = lyhyt tavu, = pitkä tavu):


title: Paion

text: Kreikkalaisessa runoudessa käytettiin erityisesti ensimmäistä paionia. Sitä esiintyy kreikkalaisessa komediassa, muun muassa Aristofaneella, usein yhdessä creticuksen kanssa. Toinen ja kolmas paion esiintyvät lähinnä metriikan teoriassa, ja neljäs on hyvin harvinainen.


title: Pyrrhikus

text: Pyrrhikus (, myös , , ”kaksi lyhyttä”; tai "bibrevis") on runojalka, joka on peräisin antiikin kreikkalaisesta metriikasta. Se koostuu kahdesta lyhyestä tavusta, eli sen kaava on ( = lyhyt tavu):


title: Pyrrhikus

text: Nykyrunoudessa pyrrhikus koostuu vastaavasti kahdesta painottomasta tavusta. Se on kuitenkin nykyään sellaisenaan suhteellisen harvinainen.


title: Sapphicus

text: Sapphicus eli "Sapfon säe" (, tai "hendecasyllabus sapphicus") on antiikin kreikkalaisesta metriikasta peräisin oleva lyyrinen runosäe, yksi niin kutsutuista aiolialaisista säkeistä. Se on saanut nimensä Sapfosta, jonka tunnetuimmissa runoissaan käyttämä niin kutsuttu Sapfon säkeistö koostuu kolmesta sapphicuksesta ja yhdestä adoneuksesta.


title: Sapphicus

text: Sapphicus-säe koostuu 11 tavusta. Säkeen kaava on ( = lyhyt tavu, = pitkä tavu, = anceps eli lyhyt tai pitkä tavu):


title: Sapphicus

text: Sapfo, säe katkelmasta 2:


title: Alppihiihto talviolympialaisissa 2014 – naisten alppiyhdistetty

text: Naisten alppiyhdistetty talviolympialaisissa 2014 käytiin 10. helmikuuta Roza Hutorin laskettelukeskuksessa. Kilpailun voittoon laski Saksan Maria Höfl-Riesch ennen Itävallan Nicole Hospia ja Yhdysvaltojen Julia Mancusoa. Alppiyhdistetty oli olympialaisissa ensimmäinen naisten alppilaji.


text: Höfl-Riesch oli lajin hallitseva olympiavoittaja Vancouverista vuodelta 2010. Samoissa kisoissa hän oli voittanut myös pujottelusta kultaa. Syöksylaskun jälkeen kilpailua johti Yhdysvaltojen Mancuso ennen Sveitsin Lara Gutia ja Höefl-Rieschiä, mutta pujotteluosuudella saksalainen ohitti molemmat.


text: Kyseessä oli toinen kerta peräkkäin, kun sama nainen voittaa peräkkäisissä olympialaisissa alppiyhdistetyn: vuosina 2002 ja 2006 alppiyhdistetyn olympiakultaa juhli kroatti Janica Kostelić.


text: Alppiyhdistetyn syösylasku käynnistyi klo 08:00 ja pujottelu klo 12:00 paikallista aikaa.


text: Naisten alppiyhdistetty järjestettiin tässä muodossa nyt noista kertaa olympialaisissa (syöksylasku ja yksi pujottelukierros). Alppiyhdistetyssä oltiin edellisen kolmen vuoden aikana kilpailtu vain seitsemän kertaa maailmancupissa. Näistä kisoista sloveeni Tina Maze oli voittanut kolme, yhdysvaltalainen Lindsey Vonn kaksi ja saksalainen Höfl-Riesch kaksi Lajin hallitseva maailmanmestari vuodelta 2013 oli Höfl-Riesch.


text: Kisaan suurimpina ennakkosuosikkeina lähtivät Maze ja Höfl-Riesch. Vonn ei pystynyt osallistumaan kilpailuun loukkaantumisen johdosta.


title: Abel Wartiainen

text: Abel Wartiainen (3. helmikuuta 1836 Kiuruvesi – 2. tammikuuta 1873) oli suomalainen maanviljelyskoulun johtaja, suomentaja ja kirjailija.


title: Abel Wartiainen

text: Wartiaisen isä oli talollinen Johan Vartiainen. Hän opetteli omin päin kirjoitustaidon sekä hieman ruotsin kieltä ja lähti 1859 opiskelemaan Mustialan maanviljelysopistoon. Valmistuttuaan hän toimi Muhoksessa Koivikon maanviljelyskoulun inspehtorina vuodesta 1862 alkaen, kynnönopettajana vuodesta 1866 ja viimeksi Jokisaaren maanviljelyskoulun johtajana vuodesta 1870 alkaen. Hänen kirjoituksiaan julkaistiin Oulun Wiikko-Sanomia-lehdessä ja oululaisessa Pohjan-Tähti-lehdessä.


title: Abel Wartiainen

text: Wartiainen kuoli kuumetautiin tammikuussa 1873.


title: Jussi Pekkala

text: Jussi Pekkala (s. 9. heinäkuuta 1974 Uusikaupunki) on suomalainen entinen jääkiekkopuolustaja. Hän pelasi urallaan SM-liigaa Saimaan Pallossa yhteensä 300 runkosarja- ja neljä playoff-ottelua tehopistein 25+37=62 ja keräten 188 jäähyminuuttia. Pekkala pelasi urallaan myös kaksi kautta Ruotsissa ja yhden kauden Itävallassa. Hänet tunnettiin pelityyliltään lähinnä peruspuolustajana. Elite Prospects -sivuston mukaan Pekkala ei loistanut juuri millään osa-alueella ja hänen hyökkäyspään taitonsa olivat rajalliset. Pekkala pelasi kuitenkin hyvin ja varmasti omassa puolustuspäässä.


title: Jussi Pekkala

text: Pekkala on Savonlinnan Pallokerhon kasvatti. Hän debytoi vain 17-vuotiaana seuran miesten II-divisioonajoukkueessa kaudella 1991–1992, jolloin Pekkala teki 29 runkosarjaottelussa tehot 4+2=6. Kauden 1992–1993 päätteeksi hän oli nostamassa joukkuetta I-divisioonaan. Kaudella 1994–1995 Pekkala eteni SaPKon kanssa aina SM-liigakarsintoihin saakka, mutta joukkueen taival päättyi niissä ensimmäisellä kierroksella SaPKon hävittyä Tampereen Ilvekselle otteluvoitoin 3–1.


title: Jussi Pekkala

text: Kaudeksi 1995–1996 Pekkala siirtyi jatkamaan I-divisioonapelejään Saimaan Palloon. Joukkue nousi kauden päätteeksi SM-liigaan, jossa hänen tulokaskautensa 1996–1997 toi 50 runkosarjaottelussa tehot 3+8=11. Pekkala pelasi neljä SM-liigakautta, jonka jälkeen hän siirtyi kaudeksi 2000–2001 Itävallan Erste Bank Eishockey Ligassa pelanneen EHC Lustenaun riveihin. Kaksi seuraavaa kautta Pekkala pelasi Ruotsin Elitserienin Brynäs IF:ssä.


title: Jussi Pekkala

text: Pekkala palasi kaudeksi 2003–2004 kaksivuotisella sopimuksella Saimaan Palloon. Hän nousi joukkueen varakapteeniksi ja teki myös SM-liigan yhden kauden piste-ennätyksensä tehoilla 6+8=14. Seuraavan kauden 2004–2005 päätteeksi Pekkala päätti lopettaa pelaajauransa.


title: Lihalehti

text: Lihalehti on lihateollisuuden ammattilehti, joka kattaa laajasti koko lihaketjun ja sen toimintaympäristön. Lihalehti antaa ajantasaista liha-alan tietoa ja kokoaa yhteen alan tiedon ja toimijat. Lehti on alansa ykkösmedia sekä arvostettu vaikuttaja kotimaassa ja kansainvälisesti.1935. Lihalehden edeltäjä on vuonna 1935 perustettu ”Liha- ja karjakauppias”.


title: Lihalehti

text: Lihalehti toimii myös liha-alan järjestölehtenä sekä asiakaslehtenä kaupan ja ammattikeittiöiden suuntaan. Lehden julkaisija ja pääomistaja on Lihakeskusliitto.


title: Lihalehti

text: Vuosittain ilmestyy kahdeksan Lihalehden numeroa, joiden yhteenlaskettu sivumäärä on noin neljä ja puoli sataa. Lihalehden keskimääräinen painos on n. 3000 kappaletta ja lukijamäärä (Taloustutkimus 2006) noin 13000 henkilöä. Lehden toimitus sijaitsee Helsingin Pasilassa.


title: Gillian Kearney

text: Gillian Louise Kearney (s. 9. toukokuuta 1972 Liverpool, Englanti) on englantilainen näyttelijä, joka tuli tunnetuksi teini-ikäisenä roolistaan Debbie McGranth'na vuosina 1986–1989 Channel 4:n saippuasarjassa "Brookside" ja sen spin-off-sarjasta "Damon and Debbie".


title: Gillian Kearney

text: Myöhempiä Kearneyn tunnettuja rooleja ovat muun muassa Jessica Harrison BBC:n sairaalasarjassa "Casualty" sekä Emma Barton ITV:n saippuasarjassa "Emmerdale". Hän sai paljon tunnustusta ja kiitosta psykopaattisia piirteitä omaavan Emma Bartonin, yhden sarjan korkeimman profiilin hahmon, roolityöstä.


title: Zibbz

text: Zibbz (joskus tyyliteltynä myös ZiBBZ) on vuonna 2011 perustettu sveitsiläinen yhtye, jonka muodostavat sisarukset Corinne Gfeller ja Stee Gfeller. Yhtye edusti Sveitsiä vuoden 2018 Eurovision laulukilpailussa kappaleella ”Stones”. Zibbz on alunperin kotoisin Zürichistä, mutta he asuvat Los Angelesissa.


title: Zibbz

text: 20. toukokuuta 2011 Zibbz julkaisi debyyttisinglensä nimeltä "Www.Ahh!". 9. marraskuuta 2012 yhtye julkaisi ensimmäisen studioalbuminsa pääsinglen nimeltä "One Shot". 1. maaliskuuta 2013 Zibbz julkaisi albuminsa toisen kappaleen nimeltä "Wake Up!". Heidän albuminsa nimeltä "Ready? Go!" julkaistiin 5. huhtikuuta 2013 Albumi saavutti sijan 14. Swiss Music Chartsin listoilla. "Neon Lights" julkaistiin "Ready? Go!" -albumin kolmantena singlenä.


title: Zibbz

text: 7. helmikuuta 2014 yhtye julkaisi singlen nimeltä "Dynamite Blonde". 28. marraskuuta 2014 he julkaisivat singlen nimeltä "Undone". 10. maaliskuuta 2017 Zibbz julkaisi toisen studioalbuminsa pääsinglen nimeltä "Run". Heidän toinen albuminsa "It Takes a Village" julkaistiin 1. syyskuuta 2017. Albumi saavutti sijan 11. Swiss Music Chartsin listoilla.


title: Zibbz

text: 9. tammikuuta 2018 Zibbzin ilmoitettiin olevan yksi kuudesta finalistista jotka kilpailivat "ESC 2018 – Die Entscheidungsshow" -kilpailussa (Kilpailu, jossa valittiin Sveitsin euroviisuedustaja ja -kappale). Zibbz kilpaili kappaleella "Stones". Kappaleen on kirjoittanut Zibbz yhdessä kanadalaisen lauluntekijän Laurell Barkerin kanssa. Kilpailun finaali pidettiin 4. helmikuuta 2018, jossa Zibbz julistettiin voittajaksi saaden korkeimmat pisteet sekä kansainvälisiltä raadeilta että Sveitsin yleisöääniltä. Yhtye edusti näin Sveitsiä vuoden 2018 Euroviisuissa, Lissabonissa.


title: Stones (kappale)

text: Stones on sveitsiläisen yhtyeen Zibbzin esittämä kappale, jolla he edustivat Sveitsiä vuoden 2018 Eurovision laulukilpailussa.


title: Stones (kappale)

text: Kappale kilpaili Euroviisujen ensimmäisessä semifinaalissa, jossa se sijoittui kolmanneksitoista ja täten karsiutui finaalista.


title: Seinäjoen helluntaiseurakunta

text: Seinäjoen helluntaiseurakunta on Suomen Etelä-Pohjanmaalla Seinäjoella toimiva helluntaiseurakunta, joka kuuluu Suomen Helluntaikirkkoon. Vuonna 2015 seurakunnalla oli 1425 jäsentä.


title: Seinäjoen helluntaiseurakunta

text: 1930-luvulla saapuivat saarnaaja-rappari Veikko Lähde ja hänen veljensä Kustaa rappaustöihin Seinäjoelle. Heidän toimintansa seurauksena syntyi vuonna 1935 Seinäjoen helluntaiseurakunta. 1960-luku oli helluntaiherätykselle kokonaisuudessaan hiljaista aikaa, mutta Seinäjoella alkoi voimakas nousukausi vuonna 1963. 1980-luvun puolivälissä oli seurakunnan jäsenmäärä lähes 600 henkeä.


title: Seinäjoen helluntaiseurakunta

text: Vuonna 1989 seurakunnan johtajaksi tuli Martti Kallionpää. Tuolloin seurakunnan jäsenmäärä oli 613. Kesällä 1995 telttakokouksessa Seinäjoen lyseon kentällä vieraillut evankelista Reinhard Bonnke profetoi, että Seinäjoen helluntaiseurakunta tulee kaksinkertaistumaan. Seurakunnassa päätettiin aloittaa päivittäinen rukous herätyksen puolesta. Samalla tehostettiin seurakunnan ulospäinsuuntautuvuutta. Kesä 2001 merkitsi seurakunnalle murroskohtaa. Evankelista Steve Hill vieraili tuolloin Seinäjoella, ja hänen kokoussarjansa jälkeen keskiviikkoillan rukouskokoukseen tuli yhtäkkiä 400 henkeä. Tästä alkoi seurakunnalle kasvun aika, ja keskiviikkoisin alettiin järjestää "Sateet lähetä" -iltoja, joitten vaikutus radioinnin myötä säteili myös muualle Suomeen. Kallionpään jäädessä eläkkeelle 2015 seurakunnassa oli 1425 jäsentä.


title: Seinäjoen helluntaiseurakunta

text: Vuonna 2014 Seinäjoen helluntaiseurakunnan nuorisopastori Johannes Saranpää ja Ylistaron helluntaiseurakunnan nuorisopastori Niklas Niemelä erosivat tehtävistään ja ilmoittivat perustavansa Seinäjoelle uuden, tunnustuskuntiin sitoutumattoman seurakunnan. Seinäjoen helluntaiseurakunnassa pidettiin valitettavana uuden seurakunnan syntytapaa. Vuoden 2015 alussa syntyi Seinäjoelle uusi seurakunta Houm Church. Tuolloin uudessa seurakunnassa oli mukana noin 60 henkeä.


title: Seinäjoen helluntaiseurakunta

text: Seurakunnalla on runsaasti erilaista toimintaa. Sunnuntain jumalanpalvelus on tarkoitettu kaikenikäisille. Keskiviikkoisin pidettävät Sateet lähetä -illat sisältävät rukousta, ylistystä, sananjulistusta sekä esirukouspalvelun. Kyseiset illat myös radioidaan Radio Dein kautta. Seurakunnassa järjestetään myös rukouskokouksia maanantaista lauantaihin ja päivähartauksia maanantaista torstaihin. Perjantaisin järjestetään varhaisnuorten Varkki-iltoja. Lauantaisin järjestetään tyyliltään moderni Seinjäen Ilta -jumalanpalvelus. Seurakunta tekee myös monipuolista lapsityötä pyhäkoulujen, poikakerhojen, tyttökerhojen, perhekerhojen ja kuorotoiminnan kautta.


title: Keijo Taskula

text: Keijo Taskula (s. 7. joulukuuta 1960 Lauritsala) on suomalainen entinen jääkiekkopuolustaja. Hän pelasi koko uransa kasvattajaseurassaan Saimaan Pallossa, jossa Taskula pelasi yhteensä SM-liigaa 301 runkosarja- ja kaksi playoff-ottelua tehopistein 31+66=97 ja keräten 300 jäähyminuuttia.


title: Keijo Taskula

text: Taskula on Saimaan Pallon kasvatti. Hän voitti seurassa B-nuorten SM-hopeaa vuonna 1978. Taskula debytoi SaiPan miesten I-divisioonajoukkueessa kaudella 1979–1980, jolloin hän teki 26 runkosarjaottelussa tehot 9+11=20. Taskula oli joukkueen eniten maaleja tehnyt puolustaja Martti Immosen kanssa. Hän oli kauden päätteeksi nostamassa SaiPaa SM-liigaan. Taskulan tulokaskausi 1980–1981 toi siellä 26 runkosarjaottelussa tehot 5+2=7. Kaudella 1984–1985 hän oli tehoilla 6+13=19 SaiPan tehokkain puolustaja. Kauden 1985–1986 päätteeksi joukkue putosi takaisin I-divisioonaan.


title: Keijo Taskula

text: Kaudella 1986–1987 Taskula oli I-divisioonassa SaiPan kolmanneksi paras pistemies tehtyään yli piste per peli -keskiarvolla 42 runkosarjaottelussa tehot 18+28=46, joilla hän voitti myös koko sarjan puolustajien piste-, maali- ja syöttöpörssin. Myös kaudella 1987–1988 Taskula oli joukkueen tehokkain puolustaja tehoilla 13+22=35, joilla hän sijoittui I-divisioonan puolustajien pistepörssissä neljänneksi. Taskula oli kauden päätteeksi nostamassa SaiPaa takaisin SM-liigaan. Hän teki kaudella 1989–1990 liigan yhden kauden piste-ennätyksensä tehoilla 8+13=21. Taskula lopetti pelaajauransa kauden 1990–1991 päätteeksi.


title: Keijo Taskula

text: Kaudella 2016–2017 Taskula toimi SaiPan C-nuorten SM-sarjajoukkueen apuvalmentajana Pasi Kupiaisen johtamassa valmennustiimissä.


title: Rakkaustarina (albumi)

text: Rakkaustarina on Seija Simolan toinen studioalbumi, joka julkaistiin vuonna 1971. Sen nimilaulu on ikivihreäksi vakiintunut, Oscar-palkittu tunnussävelmä aikakauden suosituimmasta romanttisesta elokuvasta Love Story. Levyn kaupallinen tunnus on RCA-LSP 10347.


title: Rakkaustarina (albumi)

text: Sen suomalaiset sanat on tehnyt Matti Siitonen eli Fredi, jonka levyttämänä laulu sai parhaan listasuosion Suomessa. Samana vuonna 1971 menestyskappaleen levyttivät samalla sanoituksella suomeksi Simolan ja Fredin lisäksi myös Eino Grön, Tapani Kansa ja Tapio Heinonen.


title: Rakkaustarina (albumi)

text: Simolan levyltä jäivät ikivihreinä elämään myös sävelmät "Sulle silmäni annan" ja "Kun aika on". Jälkimmäinen on Nino Rotan sävellys Franco Zeffirellin elokuvaan Romeo ja Julia.


title: Rakkaustarina (albumi)

text: Laulajatarta säestää Esko Linnavallin Orkesteri, paitsi raidoilla B4 ja B6 Aarno Ranisen Orkesteri.


title: Thomas P. Krag

text: Thomas Peter Krag (28. heinäkuuta 1868 Kragerø, Telemark, Norja – 13. maaliskuuta 1913, Oslo, Norja) oli norjalainen kirjailija.


title: Thomas P. Krag

text: Kragin isä oli stortingen jäsen Peter Rasmus Krag. Yhdessä veljensä Vilhelmin sekä Olaf Bennechen ja Gabriel Scottin kanssa hän muodosti ryhmän, josta nimitystä ”sørlandilainen runoilijakoulukunta”. Suvussa on useita muitakin merkittävään asemaan nousseita jäseniä. Hänen poikansa on kirjallisuushistorioitsija Erik Krag.


title: Thomas P. Krag

text: Kragin ollessa kaksivuotias, perhe muutti Kristiansandiin, jossa hän vietti lapsuutensa ja joka vaikutti merkittävästi hänen kirjailijantyöhönsä. Nykyisin hän on kirjailijana unohdettu, eikä hän omana aikanaankaan saanut aina arvostusta, vaikkakin hänellä on uskollinen lukijankunta. Kirjoja on käännetty useille kielille, ainakin ruotsiksi, saksaksi, hollanniksi ja suomeksi.


title: Thomas P. Krag

text: Kragin ensimmäiset romaanit olivat realistisia kotiseuturomaaneja, joissa oli luonnonlyyristä sävyä. Myöhemmissä läpimurtoromaaneissa luonnonlyyrisyys nousi hallitsevaksi. Krag oli kirjailijana uusromantikko. Hänen aiheensa ovat yhteydessä luontoon, mereen ja metsään. Hän oli mystikko, ja kirjoissa hän kuvaa arvoituksellisia tapahtumia ja ihmismielen irrationaaleja voimia.


title: Thomas P. Krag

text: Krag suoritti examen artium -tutkinnon 1890 Kristianiassa ja seuraavana vuonna ilmestyi hänen esikoisteoksensa "Jon Græff". Hän asui Kööpenhaminassa, eli öisin ja liikkui taiteilijapiireissä. Hän julkaisi vähintään kirjan vuodessa. Hän oli uskonnollinen mystikko ja sai vaikutteita Kierkegaardilta. Viimeissä kirjassa, romaanissa "Frank Hjelm. Historien om en Hjemløs" (1912), ilmenee Kragin ongelma löytää oikeutusta elää. Hän eli kaupunkilaiselämää mutta tunsi olevansa siellä vieras. Kirjailijana hän hakeutui luontoon ja menneisyyteen, mutta todellisessa elämässä hän ei palannut sinne.


title: Silkkikerttuset

text: Silkkikerttuset (Scotocercidae) on varpuslintuihin kuuluva heimo). Monia heimon lajeja on aikaisemmin luettu kuuluvaksi muihin varpuslintuheimoihin esimerkiksi kerttuihin (Sylviidae). Silkkikerttuslajeja tavataan eteläisestä Euroopasta, eteläisestä Aasiasta ja Afrikan pohjoisosista.


title: Silkkikerttuset

text: Silkkikerttusten heimoon kuuluu BirdLifen luokituksen mukaan 12 sukua ja 37 lajia.


title: Venla Lehtonen

text: Venla Lehtonen (s. 10. maaliskuuta 1995 Imatra) on suomalainen ampumahiihtäjä, joka edustaa Imatran Urheilijoita. Hänen valmentajanaan toimii Heikki Pusa. Hän teki debyyttinsä ampumahiihdon maailmancupissa joulukuussa 2017. Tammikuussa 2018 hän hiihti Oberhofin maailmancup-osakilpailussa Suomen naisten viestijoukkueen avaajana. Joukkue sijoittui seitsemänneksi ja sijoitus täytti Suomen olympiakomitean valintakriteerin viestijoukkueen lähettämiseksi Pyeongchangin talviolympialaisiin.


title: Suvi Minkkinen

text: Suvi Minkkinen (s. 10. joulukuuta 1994 Joutsa) on suomalainen ampumahiihtäjä, joka edustaa Joutsan Pommia. Hänen valmentajanaan toimii Mikko Viitanen. Hän teki debytoi ampumahiihdon maailmancupissa kaudella 2017-18. Tätä aiemmin hän on kerännyt kokemusta kansainvälisistä kilpailuista IBU Cupissa, ampumahiihdon nuorten maailmanmestaruuskilpailuista ja vuoden 2015 talviuniversiadeista.


title: Eläinten vallankumous (täsmennyssivu)

text: Eläinten vallankumous tai Eläinten kapina voi tarkoittaa ainakin seuraavia:


title: Seinäjoen seurakunta

text: Seinäjoen seurakunta on Lapuan hiippakuntaan ja Etelä-Pohjanmaan rovastikuntaan kuuluva Suomen evankelis-luterilaisen kirkon seurakunta, joka toimii Seinäjoen kaupungin alueella.


title: Seinäjoen seurakunta

text: Seinäjoen seurakunta on perustettu Ilmajoen kirkkoherrakunnan kappeliksi vuonna 1863. Tuolloin jäseniä oli noin 1500. Omaksi kirkkoherrakunnakseen Seinäjoki erotettiin vuonna 1895. Vuonna 1930 Seinäjoen maalaiskunnasta erotettiin Seinäjoen kauppala, mutta jo vuonna 1959 kunnat yhdistyivät jälleen, seuraavana vuonna 1960 Seinäjoesta tuli kaupunki. Seurakunta pysyi jakamattomana kauppalan ja maalaiskunnan eronkin aikana. Vuonna 2005 seurakuntaan liitettiin Peräseinäjoen seurakunta kappeliseurakuntana, ja vuonna 2009 liittyivät myös Nurmon seurakunta ja Ylistaron seurakunta samaten Seinäjoen kappeleiksi, vastaavien kuntaliitosten yhteydessä.


title: Seinäjoen seurakunta

text: Seurakunnan alueella on useita kirkkoja. Pääkirkkona toimii vuonna 1960 valmistunut Alvar Aallon suunnittelema Lakeuden risti. Muita kirkkoja ovat 1892 valmistunut Peräseinäjoen kirkko, vuonna 1850 valmistunut Ylistaron kirkko, vuonna 1779 valmistunut Nurmon kirkko ja vuonna 1864 valmistunut Törnävän kirkko, joka toimi pääkirkkona ennen Lakeuden ristin valmistumista.


title: Time Out (lehti)

text: Time Out on vuonna 1968 perustettu nykyisin matkailuun keskittyvä brittiläinen lehti, joka ilmestyy 108 kaupungissa. Sen omistaa perustaja Tony Elliot puoliksi Oakley Capital Investmentsin kanssa. Se on ollut ilmaislehti vuodesta 2012.


title: Time Out (lehti)

text: Pienenä lehdykkänä nimellä "Where It’s At" alkanut lehti sai nimen "Time Out" Dave Brubeck Quartetin äänittämän albumin "Time Out" mukaan. Se oli vaihtoehtolehti monien muiden underground-lehtien ohella. Päätöksenteko oli kollektiivista. Se hylkäsi kollektiivisen päätöksenteon ja samapalkkaisuuden 1980, mistä seurasi lakko, ja työntekijät perustivat kilpailevan lehden City Limits. Vanha radikalismi hävisi, ja samalla alkuperäinen 5 000:n levikki kasvoi 110 000:een.


title: Panula-opisto

text: Panula-opisto on vuonna 1968 perustettu, Kauhajoella toimiva musiikkiopisto. Opisto tarjoaa lähinnä lapsille ja nuorille suunnattua opetusta noin 20 eri instrumentissa. Panula-opiston toiminta-alue kattaa Kauhajoen lisäksi myös Isojoen, Karijoen ja Teuvan. Vuonna 2011 Panula-opistossa opiskeli 165 oppilasta instrumenttiopetuksessa, 118 musiikkileikkikoulussa ja 32 oppilasta tanssinopetuksessa. Elokuun 2011 alusta alkaen opiston rehtorina on toiminut Niina Kiprianoff.


title: Ranskan Tšad

text: Tšad oli osa Ranskan siirtomaaimperiumia vuodesta 1900 vuoteen 1960. Vuodesta 1905 eteenpäin Tšad oli yhdistettynä Ranskan siirtomaista koostuvaan liittovaltioon Keskisessä Afrikassa, joka tunnettiin vuodesta 1910 eteenpäin nimellä Ranskan päiväntasaajan Afrikka.


title: Super Bowl LII

text: Super Bowl LII oli järjestyksessään 52. Super Bowl -ottelu. Ottelu käytiin 4. helmikuuta 2018. Pelipaikkana oli Minneapoliksessa sijaitseva U.S. Bank Stadium. Ottelun voitti Philadelphia Eagles, jolle se oli ensimmäinen Super Bowl -voitto ja kaikean kaikkiaan neljäs NFL-mestaruus. Loppuottelussa Eagles voitti hallitsevan mestarin New England Patriotsin 41–33.


title: Etana (mytologia)

text: Etana oli Kišin kuningas, joka hallitsi 3000-luvun eaa. puolivälin tienoilla, mahdollisesti noin 2800 eaa. Sumerin kuningasluettelon mukaan Etana olisi ollut kuninkaana vedenpaisumuksen jälkeen, jolloin hän olisi ensimmäisenä yhdistänyt erilliset kaupunkivaltiot kuninkuutensa alle. Muinainen mesopotamialainen taru, "Etanan eepos", kertoo luultavasti hänestä. Eepoksen tarkoituksena lienee ollut perimysjärjestyksen vahvistaminen. Ei ole todisteita siitä, että kertomuksen tapahtumat olisivat todella tapahtuneet. Eepos oli suosittu aihe sumerilaisissa kuvasylintereissä.


title: Etana (mytologia)

text: Tarun mukaan maan päällä ei ollut suuren tulvan jälkeen kuningasta. Niinpä jumalat ryhtyivät etsimään sopivaa kuningasta ja valitsivat Etanan. Hän osoittautuikin kyvykkääksi hallitsijaksi, mutta sitten kävi ilmi, ettei Etanan vaimo kyennyt synnyttämään lasta eikä kuninkaalla siten olisi perillistä. Tähän oli kuitenkin parannuskeino, synnytyskasvi, joka Etanan piti itse hakea taivaasta. Etana rukoili Shamash-jumalaa apuun. Shamash kuuli rukouksen ja ohjasi Etanan vuorelle, jossa haavoittunut kotka virui kuopassa, jonne se oli heitetty rangaistuksena pyhän valan rikkomisesta. Kotkan oli määrä auttaa noutamaan lääkekasvi. Etana pelasti linnun ja palkkioksi se vei miehen selässään ylös taivaisiin.


title: Etana (mytologia)

text: Etanan matkan lopputulos on epäselvä, sillä eepoksen teksti ei ole säilynyt kokonaisuudessaan. Erään katkelman mukaan Etana pääsi taivaaseen ja heittäytyi jumalten eteen. Toisen katkelman mukaan Etana olisi kuitenkin tullut lentomatkalla pahoinvoivaksi ja syöksynyt maahan. Mikäli Etanan matka lopulta onnistui, olisi se ollut vahvistus hänestä lähtöisin olevan dynastian oikeudelle kruunuun.


title: Deliverance

text: Deliverance voi tarkoittaa ainakin seuraavia:


title: Unquillosaurus

text: Unquillosaurus on sukupuuttoon kuollut liskonlantioisten dinosaurusten suku. Se eli myöhäisellä liitukaudella nykyisen Etelä-Amerikan alueella. "Unquillosaurus" oli teropodi ja se kuului dromaeosaurien heimoon. "Unquillosauruksesta" tehtyihin fossiililöytöihin kuuluu vain yksi Argentiinasta löydetty lonkkaluu, minkä pituus on noin puoli metriä. Tämän perusteella eläimen pituudeksi ollaan arvioitu 2–3 metriä.


title: Ossi Lairi

text: Ossi Lairi (s. 10. syyskuuta 1962 Lappeenranta) on suomalainen entinen jääkiekkopuolustaja. Hän pelasi koko urallaan SM-liigaa yhteensä 316 runkosarjaottelua tehopistein 38+66=104 ja keräten 265 jäähyminuuttia.


title: Ossi Lairi

text: Lairi on PEPO Hockeyn kasvatti. Hän siirtyi juniorina sittemmin Saimaan Palloon, jonka SM-liigajoukkueeseen Lairi nousi kaudella 1983–1984. Hänen tulokaskautensa toi 33 runkosarjaottelussa tehot 8+2=10. Lairi oli joukkueen eniten maaleja tehnyt puolustaja, kuten myös kaudella 1985–1986 kuudella osumallaan Steve Petersin kanssa. SaiPa putosi kauden päätteeksi kuitenkin I-divisioonaan.


title: Ossi Lairi

text: Kaudeksi 1986–1987 Lairi siirtyi jatkamaan SM-liigauraansa Jokereihin. Joukkueen kausi päättyi putoamiseen I-divisioonaan. Kaudeksi 1987–1988 hän palasi SaiPaan pelaamaan I-divisioonaa. Lairi oli nostamassa joukkuetta kauden päätteeksi takaisin SM-liigaan. Hänet valittiin I-divisioonan toiseen tähdistökentälliseen. Kaudella 1988–1989 Lairi teki SM-liigan yhden kauden piste-ennätyksensä tehoilla 4+17=21. Kauden 1990–1991 päätteeksi SaiPa putosi taas I-divisioonaan. Kaudeksi 1991–1992 hän siirtyi jatkamaan SM-liigauraansa Joensuun Kiekko-Poikien riveihin. Joukkue putosi kauden päätteeksi kuitenkin I-divisioonaan.


title: Ossi Lairi

text: Lairi palasi kaudeksi 1992–1993 pelaamaan I-divisioonaa SaiPaan. Kaudella 1993–1994 hän eteni joukkueen kanssa liigakarsintoihin saakka, mutta joukkue jäi kuitenkin kahden pisteen SM-liigaan nousseesta TuTosta.


title: Kokkolan helluntaiseurakunta

text: Kokkolan helluntaiseurakunta on Suomen Keski-Pohjanmaan Kokkolassa toimiva helluntaiseurakunta, joka kuuluu Suomen Helluntaikirkkoon.


title: Kokkolan helluntaiseurakunta

text: Kokkolan helluntaiseurakunta perustettiin vuonna 1932 Rafael Öhbergin johdolla. Samana vuonna se hankki itselleen kiinteistön, jonka paikalla nykyinenkin rukoushuone sijaitsee, ja aloitti säännöllisen kokoustoiminnan. Seurakuntaan liittyi perustettaessa 10 henkeä ja kahden vuoden kuluttua jäsenmäärä oli noussut 111 henkeen. 1950-luvulta alkaen alkoi seurakunta lähettää ihmisiä lähetys- ja kehitysaputyöhön. Vuonna 1980 valmistui nykyinen Veijo Merilän suunnittelema rukoushuone. Seurakunta liittyi Suomen Helluntaikirkkoon helmikuussa 2008.


Jääkiekon nuorten 2. divisioonan maailmanmestaruuskilpailut pelataan joka vuosi niiden alle 20-vuotiaiden jääkiekkomaajoukkueiden kesken, jotka sijoittuivat edellisen vuoden kisoissa 2. divisioonaan. Vuoteen 2001 asti sarja tunnettiin nimellä C-sarja.


title: Natsiarkkitehtuuri

text: Natsiarkkitehtuuri oli natsi-Saksassa vuosina 1933–1945 vaikuttanut tyylisuuntaus.


title: Natsiarkkitehtuuri

text: Natsi-Saksan johtaja Adolf Hitler palkkasi jo valtakautensa alussa Albert Speerin pääarkkitehdikseen. He molemmat ihailivat antiikin kreikkalaista ja roomalaista arkkitehtuuria. Sen sijaan aikansa kokeilevaa avantgarde-arkkitehtuuria Hitler piti rappioituneena. Uusien rakennusten tuli herättää kunnioitusta ja korostaa tuhatvuotisen valtakunnan asemaa suurvaltana.


title: Kari Weckström

text: Kari Weckström (s. 3. joulukuuta 1954 Helsinki) on suomalainen jääkiekkovalmentaja ja entinen puolustaja. Hän pelasi pääsarjauransa Saimaan Pallossa, jossa Weckström pelasi SM-liigaa yhteensä 174 runkosarjaottelua tehopistein 10+28=38 ja kaksi playoff-ottelua tehden yhden syöttöpisteen sekä keräten yhteensä 174 jäähyminuuttia. Weckström toimi kaudella 1983–1984 joukkueen kapteenina. Hän pelasi valtaosan urastaan myös alemmissa sarjoissa. Weckström toimi pelaajauransa jälkeen Imatran Ketterän päävalmentajana I-divisioonassa vuosina 1988–1990 ja Suomi-sarjassa vuosina 2007–2010. Suurimmaksi osan valmennusurastaan hän on toiminut kuitenkin Saimaan Pallon juniorivalmentajana.


title: Kari Weckström

text: Weckström aloitti jääkiekkoilun Helsingin Jääkiekkoklubissa vuonna 1963. Hän pelasi juniorina sittemmin myös Helsingin Ponnistuksessa ja Helsingin IFK:ssa. Ensimmäiset miesten pelinsä Weckström pelasi Pitäjänmäen Tarmon I-divisioonajoukkueessa kaudella 1975–1976. Kaudella 1976–1977 hän oli tehoilla 24+20=44 joukkueen paras maalintekijä ja toiseksi paras pistemies Heikki Kojolan jälkeen.


title: Kari Weckström

text: Kaudeksi 1977–1978 Weckström siirtyi Saimaan Palloon. Joukkue nousi kauden 1979–1980 päätteeksi I-divisioonasta SM-liigaan. Hänen ensimmäinen SM-liigakautensa 1980–1981 toi 35 runkosarjaottelussa tehot 1+7=8. Kaudella 1983–1984 Weckström toimi SaiPan kapteenina. Viiden siellä pelatun SM-liigakauden jälkeen hän siirtyi kaudeksi 1985–1986 I-divisioonajoukkue Karhu-Kissoihin. Kaksi seuraavaa kautta Weckström pelasi samaa sarjaa Imatran Ketterässä, jossa hän lopetti aktiiviuransa kevääseen 1988.


title: Kari Weckström

text: Weckström on sittemmin palannut kaukaloihin mm. Lappeen Riennon paidassa II-divisioonassa, jossa hän pelasi vuosina 1995–1997. Hän on pelannut myös Kemi-Saimaan seniorisarjaa Keltun Pojissa.


title: Kari Weckström

text: Weckström pelasi kaikkien aikojen ensimmäisissä alle 20-vuotiaiden MM-kilpailuissa vuonna 1974, jolloin hän voitti hopeaa. Turnaus oli kuitenkin epävirallinen, sillä se pelattiin ensimmäisen kerran IIHF:n alaisena vuonna 1977.


title: Kari Weckström

text: Weckström aloitti valmennusuransa jo heti pelaajauransa päätyttyä kaudella Imatran Ketterän I-divisioonajoukkueen päävalmentajana kaudella 1988–1989, kun hänen edeltäjänsä Gary Prior kysyi Weckströmiä tehtävään. Joukkueen ensimmäinen kausi päättyi runkosarjan seitsemänteen sijaan. Kausi 1989–1990 päättyi kymmenenteen sijaan. Vuosina 1990–2007 Weckström toimi Saimaan Pallon juniorivalmentajana. Hän toimi tuona aikana myös Pohjola-leirillä Kymi-Saimaan aluejoukkueiden valmentajana 1986- ja 1987-ikäluokissa.


title: Kari Weckström

text: Kaudeksi 2007–2008 Weckström palasi valmentamaan Ketterän miesten joukkuetta Suomi-sarjaan. Kauden 2008–2009 päätteeksi joukkue voitti sarjan mestaruuden ja eteni Mestiksen karsintoihin, mutta Ketterä jäi kuitenkin ilman sarjanousua. Vuonna 2010 Weckström palasi jälleen SaiPan juniorivalmentajaksi.


title: Kari Weckström

text: Weckströmin poika Antti pelasi omalla urallaan puolustajana 97 SM-liigaottelua SaiPassa.


title: Jane Kitto

text: Jane Kitto on australialainen rockmuusikko ja laulaja-lauluntekijä, joka levyttää ja esiintyy sekä sooloartistina, että bändin kanssa nimellä Kitto. Jane Kitto on psykedeelistä klassista rockia esittävän bändin, Perfect Blue Skyn perustajajäsen, vokalisti ja kitaristi. Kitto asuu tällä hetkellä Ruotsissa.


title: Jane Kitto

text: Kitto on kiertänyt ympäri maailmaa yli 35 maassa, esiintyen mm. eri festivaaleilla Euroopassa, Tahitilla, Svalbaldissa Pohjoisnavalla ja Etelä-Afrikassa Robben Islandilla. Hän on julkaissut useita levyjä, singlejä ja elokuvamusiikkia, ja on mukana Australian ’Who’s Who of Rock & Roll’ –kirjassa (1993).


title: Jane Kitto

text: Oman tuotantonsa lisäksi Kitto on levyttänyt, säveltänyt ja esiintynyt useiden artistien ja lauluntekijöiden kanssa, kuten Vanda & Young, Andrew McMillan, Billy Thorpe, sekä esiintyi vokalistina Janis Joplinin Big Brother and the Holding Companyn kiertueella.


title: Jane Kitto

text: Jane Maree Kitto syntyi Burwoodin kaupungissa Victoriassa, Australiassa. Hän aloitti kitaransoiton 7-vuotiaana, ja osallistui kansalliseen lasten TV-laulukilpailuun ’Young Talent Time’. 18-vuotiaana hänelle maksettiin ensimmäisen kerran esiintymisestä. Nuorena aikuisena hän liittyi Australian laivastoon, ’Royal Australian Navy’, ja toimi myöhemmin autosähkömekaanikkona. Vapaa-aikanaan hän kirjoitti lauluja, ja ensimmäinen julkaistu sävelmä oli mainosmusiikki Opal Menswearin mainokseen ’Stepping out in Style’.


title: Jane Kitto

text: 1980-luvun lopulla Kitto työskenteli useiden australialaisten yhtyeiden kanssa, The Gypsies, Cattletruck ja Chantoozies. Kitto kiersi Billy Millerin The Gypsies-yhtyeen kanssa yli vuoden, mm. esiintyen televisiossa Australian suositussa TV-ohjelmassa Hey Hey It’s Saturday. Kitto ja The Gypsiesien rumpali John Annas lyöttäytyivät yhteen ja alkoivat esiintymään yhdessä nimellä ’Kitto’.


title: Jane Kitto

text: 1991 Kitto aloitti uransa soolorockartistina, kun tunnettu australialainen levy-yhtiö Mushroom Records kiinnitti hänet ja John Annaksen. Yhdessä he julkaisivat ensimmäisen singlen ’Blind Lead the Blind’. Kitto halusi kuitenkin välttää tyypillisen naisartistien stereotypian, johon muottiin häntä koitettiin asettaa, ja tämä lopulta johti Kiton ja Mushroom Recordsin eroon pian singlen julkaisemisen jälkeen.


title: Jane Kitto

text: Kitto jatkoi uraansa itsenäisenä artistina, esiintyen useilla klubeilla Sydneyssä. Hän avasi shown monille tunnetuille artisteille, kuten Billy Thorpe, Diesel, Ian Moss, Richard Clapton, Jon Stevens, Mark Seymour ja Nathan Cavaleri. Eräänä iltana Jeff ’Skunk’ Baxter (Doobie Brothers, Steely Dan) oli yleisössä, ja kutsui Kiton soittamaan kanssaan USA:aan. Kitto muutti Los Angelesiin 1994, ja jatkoi esiintymistään klubeilla kuten Whisky a Go Go ja The Roxy Theatre. Viisumin umpeuduttua Kitto palasi Australiaan.


title: Jane Kitto

text: 1995 Kitto levytti ensimmäisen EP:nsä ’20 Jacksonia’. Hänet kutsuttiin Eurooppaan esiintymään mm. ruotsalaiseen TV-ohjelmaan ’Gomorron Sverige’ TV4. Kitto alkoi viettämään enenemässä määrin aikaansa Skandinaviassa, ja esiintyi useilla pohjoismaisilla festivaaleilla, mm. Västervik Visfestivalen, Peace and Love, Midtfyn Festival Tanskassa, Puistoblues Suomessa ja The Scandinavian Guitar Festival. Kitto levytti EP:n ’Jane Kitto’, joka sai paljon radiosoittoa Ruotsissa, sekä teki yhteistyötä mm. Jukka Tolosen kanssa laulaen hänen levyllään.


title: Jane Kitto

text: Baby Porcelain syntyi 1997 amerikkalaisen basistin Tim Taten kanssa. He kiersivät ja esiintyivät pääsääntöisesti Ranskassa ja Saksassa, rummuissa oli ranskalainen Frank Bessard (Joe Satriani). Baby Porcelain esiintyi useilla festivaaleilla ja klubeilla, mm. Festival De Guitar De Montauroux, Bremen Festival, Sinkkasten Frankfurt, Théâtre de Verdure Nice 10th birthday gala for Guitar Maniac, Festival Haut De Cagnes, Brianconnet Rock, Lé Reservoir Paris, La Haut Festival, Beausoleil Théâtre, Dans l'Festival, M Daner Bonson Festival ja Le Mas Puget sur argens. 1999 Baby Porcelain levytti CD:n ’Umbilically Yours’.


title: Jane Kitto

text: Kiton ensimmäinen sooloalbumi ’Princess of Tragedy’ julkaistiin 2002. Single ’Busdriver’ ylsi Ruotsin listoilla kärkeen, ja sai paljon radiosoittoa Australian ABC Triple J networks sekä muilla radioasemilla.


title: Jane Kitto

text: 2003 Kitto esiintyi ruotsalaisessa TV-Galassa, ABBA The Tribute, mm. Dionne Warwickin, Micke Rickforsin ja Mats Ronanderin rinnalla. Galassa hän esitti kaksi ABBA-klassikkoa, ’On and On and On’ ja ’Summer Night City’.Kitto jatkoi kiertämistään, ja esiintyi mm. Nice Jazz Festivaleilla ja Longyearbyenissä Pohjoisnavalla ruotsalaisten bänditovereidensa Mårten Ronstenin (rummut) ja Weine Johanssonin (basso) kanssa.


title: Jane Kitto

text: Toinen albumi ’Precious Junk’ julkaistiin 2005. Singlen ’Catalina Dreaming’ Kitto kirjoitti yhdessä australialaisen kirjailija-muusikon Anderw McMillanin kanssa, jonka kirja ’Catalina Dreaming’ innoitti kappaleen säveltämiseen. ’Precious Junk’ sai paljon radiosoittoa Australiassa.Samana vuonna Kitto kutsuttiin esiintymään Nashvilleen, USA:aan, Tennessee’s Australian Festivaaleille. Hän esiintyi myös New Yorkissa CBGB klubilla ja Los Angelesissa Hollywoodin Cat Clubilla Teddy Andreadisin (Alice Cooper, Guns N’ Roses) kanssa.


title: Jane Kitto

text: 2007 Kitto levytti albumin ’Over Sensitive’ tuottajan Michael Vail Blumin kanssa Los Angelesissa, levyllä soittivat basisti Johnny Griparic (Slash’s Snakepit), kitaristi Dean Pleasants (Suicidal Tendencies) ja rumpali Simon Runge. Albumin masteroi Ruotsissa tuottaja, säveltäjä ja kitaristi Pontus (Pna) Andersson (Netherbird).


title: Jane Kitto

text: Anderssonin tapaamisella oli kauaskantoiset seuraukset. Andersson liittyi Kiton kitaristiksi, ja heidän yhteinen ensiesiintyminen oli Maryport Blues Festivaaleilla Iso-Britanniassa. Kitto ja Andersson jatkoivat yhteistyötään, ja lopulta avioituivat 2015.


title: Jane Kitto

text: Kitto pyydettiin vokalistiksi Janis Joplinin alkuperäisen yhtyeen, Big Brother and the Holding Companyn, Iso-Britannian ja Ruotsin kiertueille 2006. Jerry Donahue (Hellecasters, Fairport Convention, Fotheringay) oli kiertueella vierailevana kitaristina. Yhteistyö BBHC:n ja Donahuen kanssa jatkui tulevan yhtyeen, Perfect Blue Skyn, kanssa. Hän jatkoi myös edelleen esiintymistään sooloartistina, mm. Ruotsissa ja Australiassa


title: Jane Kitto

text: ’Unlearn Your Generation’ EP levytettiin 2008, tuottajana Chips Kiesbye, ruotsalaisen punkrock yhtyeen Satorin kitaristi. EP:llä soittivat myös kitaristi Pna Andersson (Netherbird), basisti Anders Molin ja rumpali Robban Bäck (Mustasch, Sabaton).


title: Jane Kitto

text: Kitto oli Tahitin ensimmäisen rock festivaalin, Le Pacific Rock Festival, pääesiintyjiä 2009, kitarassa Jeffrey Kollman (Chad Smith’s Bombastic Meatbats), bassossa Billy Lang ja rummuissa Joel Taylor. Myöhemmin samana vuonna hän esiintyi Skotlannissa Dundee Blues Bonanza festivaaleilla duona Bil Bryantin kanssa, nimellä The Blue Stripes.


title: Jane Kitto

text: Kiton ääninäytteitä löytyy myös Applen GarageBand-ohjelmasta. Promootiovideolla Kitto kamppailee virtuaalivokalisti Sweet Annin kanssa.


title: Jane Kitto

text:
Kitto jatkoi kiertämistään pääsääntöisesti Euroopassa ja Australiassa, ja esiintyi useilla festivaaleilla, kuten
Sweden Rock, Helge Å Festival Sweden, Reiu Rock Estonia, Edinburgh Festival Scotland UK ja Les Enfants Du Rock in France


title: Jane Kitto

text: Viides rockalbumi ’Crash’ julkaistiin 2011, kitarassa Pna Andersson, bassossa Jan Johansson ja rummuissa Anders Molin. Sen tuotti Anderssonin oma levy-yhtiö Scarecrow Recodings ja Sound Pollution SE. .


title: Jane Kitto

text:
2014 Kitto ja Andersson perustivat monikansallisen, psykedeelistä klassista rockia soittavan yhtyeen Perfect Blue Sky. He ovat yhtyeen lauluntekijät ja vakiojäsenet, ja levyillä ja kiertueilla soittavat useat nimekkäät vierailevat muusikot. Perfect Blue Skyn ensimmäinen levy ’Emerald’ julkaistiin 2014. Tällä levyllä ja kiertueella olivat mukana amerikkalaiset rumpali Dave Getz ja basisti Peter Albin (Big Brother and the Holding Company), ja australialainen kosketinsoittaja Danny Oakhill (Turksize). Ensiesiintyminen oli Tukholmassa Stampenilla, ja yhtye kiersi myös Suomessa esiintymässä mm. Puistobluesissa, Solmubluesissa, Pieksämäki Beach Blues festivaaleilla, Kurki-festivaaleilla ja Radio Rockilla.
Sooloartistina hän kiersi paljon pohjoismaita, esiintyen mm. Bettina Showssa ja Radio Rockilla.


title: Jane Kitto

text: 2015 Perfect Blue Sky esiintyi Australiassa Darwin’s Sea Breeze festivaaleilla, rumpalinaan Allen Murphy (The Village People, Yothu Yindi) ja koskettimissa Danny Oakhill.


title: Jane Kitto

text: Yhtyeen toinen albumi ”The Eye of Tilos” julkaistiin 2017, levyllä soittivat mm. Dave Getz, Jerry Donahue, Frank Bessard ja Danny Oakhill. Yhtye kiersi Britanniaa esiintyen mm. useissa BBC:n radio-ohjelmissa.


title: Jane Kitto

text: Nykyään Kitto esiintyy pääsääntöisesti pohjoismaissa, Britanniassa, Ranskassa ja Australiassa, sekä kiertää Perfect Blue Skyn kanssa.


title: Jane Kitto

text: Albumit, EP:t & singlet


title: Tarascosaurus

text: Tarascosaurus (nimen merkitys: "Tarasquen lisko") on sukupuuttoon kuollut liskonlantioisten dinosaurusten suku. Se oli teropodi ja kuului abelisaureihin. "Tarascosaurus" eli noin 84–70 miljoonaa vuotta sitten myöhäisellä liitukaudella. "Tarascosauruksen" fossiileita on löydetty Ranskasta ja Espanjasta. Löydetyt fossiilit ovat sirpaleisia, ja niihin kuuluu reisiluu sekä kaksi häntänikamaa. Fossiilien vähäisyydestä johtuen "Tarascosauruksen" jäänteet liitetään usein johonkin muuhun abelisaurisukuun.


title: Tarascosaurus

text: "Tarascosauruksen" reisiluun pituus on 22 senttimetriä, mutta kyseinen luu on osittainen, ja sen koko pituudeksi on rekonstruoitu 35 senttimetriä. Reisiluun vertaaminen muihin abelisaureihin on tuottanut holotyyppiyksilöstä rekonstruktion, jossa eläimen pituus on 2,6–2,7 metriä. "Tarascosaurus" on saanut nimensä Tarasque-nimisen lohikäärmeen mukaan. "Tarascosaurus" esiintyy dinosaurusdokumentissa "Dinosaur Planet".


title: Valevilja

text: Valevilja on muuhun heimoon kuin heinäkasveihin kuuluva viljelyskasvi, jonka siemeniä käytetään ravinnoksi viljan jyvien tapaan. Sellaisia ovat tattari, kvinoa ja amarantti. Valevilja ei ole heinäkasvi, joten se ei täytä viljan määritelmää, vaan täten on ns. pseudo- eli valevilja. Lisäksi viljellään myös ns. palkoviljoja, jotka ovat hernekasveja. Käsite "vilja" viitaakin lähinnä kasvin käyttöön ja viljelyyn viljan omaisesti.Taulukossa kahden merkittävimmän valeviljan tattarin ja kvinoan tuotanto vuosina 1961 ja 2010, 2011, 2012, 2013.


title: Suomen vesistöalueet

text: Suomen vesistöalueet, tai lyhyemmin Suomen vesistöt, ovat ne valuma-alueet, jotka ovat osittain tai kokonaan Suomen alueella. Valuma-alueella tarkoitetaan vedenjakajan rajaamaa alueellista kokonaisuutta, jolta joki tai puro kerää kaiken sateen kautta tulleen vetensä, joka ei ole ennättänyt haihtumaan alueelta. Suuria valuma-alueita kutsutaan vesistöiksi.


title: Suomen vesistöalueet

text: Entisinä aikoina on pohjoismaissa ollut tarkoituksenomaista käydä valtakuntien rajoja seuraamaan likimain vesistöalueiden välisiä vedenjakajia. Näin on pääsääntöisesti sekä Norjan ja Ruotsin välisen rajan osalta että Suomen ja Norjan välillä Käsivarren Lapissa, samoin kuin Suomen ja Venäjän rajalla Kainuussa. Nykyään tähän asiaan ei enää kiinnitetä rajanvedoissa huomiota. Sen sijaan tieto on tärkeää hydrologisissa ja vesitalouteen liittyvissä ekologisissa tarkasteluissa. Valuma-alueiden tuntemisesta on hyötyä lisäksi myös tulvien torjunnassa ja muussa yhteiskunnan suunnittelussa.


title: Suomen vesistöalueet

text: Ensimmäinen koko Suomea koskeva vesistöaluerajaus on vuodelta 1863. Se julkaistiin samana vuonna Keisarillisessa Tie- ja Vesikulkulaitosten Ylihallituksessa nimellä ”Suomenmaan joet ja järvet”. Seuraava vesistöaluerajaus valmistui vuonna 1936 Hydrografisen toimiston julkaisuna. Se oli T. V. Olinin toimittama teos ”Suomen vesistöjen alueet ja järvet”. Tähän teokseen koottiin tiedot tärkeistä vesistöalueista ja niiden alueilla sijaitsevien järvien osuudesta eli järvisyyksistä. Tiedot koottiin käyttäen apuna Suomen yleiskarttaa mittakaavassa 1 : 400 000. Teoksessa oli luetteloitu kaikki yli neliökilometrin suuruisten järvien nimet ja pinta-alat. Olinin työtä täydensi vuonna 1955 A. Sirenin keräämät tiedot valuma-alueiden keskimääräisistä valuma-arvoista. Ne julkaistiin Hydrografisen toimiston julkaisussa ”Suomen vesistöalueet ja keskimääräiset valuma-arvot”.


title: Suomen vesistöalueet

text: Pian koettiin hankalaksi käyttää pelkästään järven nimeen perustuvaa järviluetteloa. Etenkin pienten järvien nimistössä niiden nimet vaihtelevat suuresti ja niiden kirjoitusasussakin on vaihtelua. Kun toisaalta osa järvistä on myös nimettömiä, ajateltiin jakaa niille järvitunnukset. Tämä työ aloitettiin vuonna 1968 yli-insinööri Matti Väreen johdolla. Vesistöalueet numeroitiin, ja vesistöalueet jaettiin vielä pienempiin valuma-alueisiin tai alueisiin. Tätä jakoa on kutsuttu ensimmäiseksi jakovaiheeksi. Kun nämä jakoalueen pilkottiin pienempiin alueisiin, saatiin toisen jakovaiheen alueita. Toinen jakovaihe valmistui vuonna 1971 ja se julkaistiin Vesihallituksen julkaisuna ”Suomen vesistöalueet”. Niissä toistettiin Sireenin ja Olinin keräämät muuta tiedot.


title: Suomen vesistöalueet

text: Kun Suomen peruskartoitus mittakaavassa 1 : 20 000 saatiin päätökseen vuonna 1978, voitiin edellisten työtä jatkaa entistä tarkemmalla valuma-alueiden rajauksella. Jo tuolloin pohdittiin digitoinnin etuja, joka oli 1980-luvun työn lopullinen päämäärä. Sen perustaksi luotiin numeerinen vesistöaluerekisteri, joka toteutui hydrologi Matti Ekholmin johdolla Vesien- ja ympäristötutkimuslaitoksen hydrologian toimistossa vuosina 1984–1990. Työssä koottiin monien tahojen tuottamat rajaustyön ja digitointityön tulokset. Tuloksena oli vuonna 1991 julkaistu numeerinen vesistöaluerekisteri, jota nykyään kutsuttaisiin tietokannaksi. Se yhdistettiin samana vuonna osaksi ympäristötietojärjestelmää. Tätä nykyisinkin käytössä olevaa vesistöaluejakoa ollaan edelleen tarkentamassa ja järjestämässä uudelleen.


title: Suomen vesistöalueet

text: Suomen vesistöt laskevat ensisijaisesti Itämereen, Laatokkaan, Vienanmereen tai Barentsinmereen. Koska vesistöalueiden jokien valuma-alueiden pinta-alat ovat erikokoiset, on päävesistöalueiksi valittu niistä pinta-alaltaan suurimmat. Raja-arvona valinnassa pidettiin vähintään 200 neliökilometrin valuma-aluetta. Nämä kattavat suuren osan Suomen pinta-alasta, mutta ne eivät kata aivan koko Suomea. Päävesistöalueita, joiden pinta-ala ylittää 200 neliökilometriä, on alun perin ollut 74, mutta niiden lisäksi on tarvittu myös pieniä rannikkovesistöalueita. Kun tieto valuma-alueiden pinta-aloista päävesistöalueiden numeroiden antamisen jälkeen tarkentui, osoittautui, että jotkin päävesistöalueet eivät täyttäneet 200 neliökilometrin pinta-alarajaa ja jotkut pienet rannikkovesistöt taas ylittivät sen, mutta numerointia ei enää lähdetty muuttamaan.


title: Suomen vesistöalueet

text: Päävesistöalueet olivat suuria ja ne oli käytännöllistä jakaa pienempiin alueisiin. Se tehtiin niin, että päävesistöalueen pääuoman sivu-uomien valuma-alueet muodostivat päävesistöalueen sisällä omat ensimmäisen jakovaiheen valuma-alueensa. Jos niitä syntyi yli yhdeksän valuma-aluetta, yhdisteltiin niitä keskenään. Toisaalta, jos valuma-alueita syntyi alle yhdeksän, mutta niiden pinta-alat olivat tarpeettoman suuret, jaettiin niitä alueisiin. Alueet eivät muodostaneet luonnollisia valuma-alueita, vaan ne olivat niiden osia. Joskus jopa suurten järvien osat jaettiin eri alueisiin. Hyvin laajan vesistöalueen jakoa saatettiin jatkaa toisella jakovaiheella, jolloin siinä noudatettiin edellisiä käytänteitä tilanteisiin soveltaen. Vain suurimmat vesistöalueet joutuivat vielä kolmannen jakovaiheen kohteeksi, jolloin alueita saattoi olla 9×9×9 = 729 aluetta.


title: Suomen vesistöalueet

text: Kukin vesistöalueen osa-alue sai jakoperusteensa mukaisen vesistöaluetunnuksen. Se muodostui kahdesta luvusta seuraavalla tavalla. Kaikki päävesistöalueet saivat juoksevan numeron 1–74 ja pienet rannikko- ja rajavesistöalueet numerotiin 81–86. Numeroinnin kiertosuunta on myötäpäiväinen ja se alkaa Venäjän puoleiselta rajalta Laatokkaan laskevista vesistöalueista, jatkuu sitten järjestyksessä Suomenlahteen-, Pohjanlahteen-, Barentsinmereen- ja Vienanmereen laskevista vesistöalueista. Suurten vesistöjen väliin jäävät pienet valuma-alueet numeroidaan samaa kiertosuuntaa käyttäen Suomenlahteen- (81), Saaristomereen- (82), Selkämereen- (83), Perämereen laskevista (84) valuma-alueet sekä Ruotsin ja Norjan raja-alueiden (85) ja Venäjän raja-alueiden (86) valuma-alueet. Nämä numeroinnit on vuonna 1993 muutettu. Muutuneet tunnukset on esitetty valuma-alueet sisältävän julkaisun lopussa.


title: Suomen vesistöalueet

text: Suuren vesistöalueen valuma-alueet numeroidaan seuraavasti. Jos valuma-alueella on tunnus 35.152 (Sääksjärven alue), tarkoittaa Kokemäenjoen vesistöä (35), pisteen jälkeinen 1 vesistöalueen ensimmäisessä jakovaiheessa muodostettua Kokemäenjoen aluetta, seuraava numero (5) toisen jakovaiheen Kauvatsanjoen valuma-aluetta ja viimeinen numero (2) Sääksjärven aluetta. Siis Sääksjärven alue sisältyy kokonaan Kauvatsanjoen valuma-alueeseen, joka sisältyy kokonaan Kokemäenjoen alueeseen.


title: Suomen vesistöalueet

text: Keskisuuren vesistöalueen valuma-aluetta ositettiin vain kahdessa jakovaiheessa. Koska niiden koot vastaavat suurten vesistöalueiden toisen ja kolmannen vesistöalueen jakoja, on jako keskeytetty niiden jälkeen. Esimerkiksi tällaisen vesistöalueen tunnus 27.055 tarkoittaisi Paimionjoen vesistöalueella (27) toisen jakovaiheen Tarvasjoen valuma-alueella (05) olevaa Holmanojan valuma-aluetta (5). Keskisuuren vesistöalueen ensimmäisen jakovaiheen alueita kutsutaan heti toiseksi jakovaiheen alueiksi, koska niiden pinta-alat vastaa suurin piirtein suuren vesistöalueen toisen jakovaiheen alueita.


title: Suomen vesistöalueet

text: Pienet vesistöalueet on jaettu alueisiin vain kerran. Näitä alueita kutsutaan heti kolmannen jakovaiheen alueiksi. Esimerkiksi tunnus 20.006 tarkoittaa Sipoonjoen vesistöalueen (20) Näsebäckenin valuma-aluetta (006).


title: Suomen vesistöalueet

text: Pienet rannikkovesistöalueita ei ole jaettu ja ne muodostavat aina kokonaisuuden. Esimerkiksi 81.025 tarkoittaa Ingå ån valuma-aluetta, joka laskee Suomenlahdella (81) Kyrkfjärdeniin.


title: Suomen vesistöalueet

text: Suomen suurimmat järvet on koottu järvirekisteriin. Ne erotellaan toistaan erityisen järvinumeron perusteella. Järvinumerot muodostetaan liittämällä vesistöaluetunnus järven numeroon. Esimerkiksi Omenajärven järvitunnus on 35.726.1.005. Sen alkuosa viittaa Kokemäenjoen vesistön kolmannen jakovaiheen alueeseen (35.726) ja pisteellä on erotettu järveä merkitsevä numero 1. Tämän jälkeen tulee vielä pisteen jälkeen järven juoksevasti annettu numero (005).


title: Jänisjoen vesistöalue

text: Jänisjoen vesistö (vesistöaluetunnus 01) on Suomessa vesistöalue, joka laskee Jänisjoen kautta Laatokkaaan. Vesistöalueen pinta-ala on 3 860,64 neliökilometriä, josta 1 988,41 neliökilometriä kuuluu Venäjän puolelle Karjalan tasavallassa. Alueen järvisyys on 10,6 %.


title: Jänisjoen vesistöalue

text: Vesistöalueen toisessa jakovaiheessa on seuraavat alueet tai valuma-alueet:


title: Kiteenjoen–Tohmajoen vesistö

text: Kiteenjoen–Tohmajoen vesistö (vesistöaluetunnus 02) on Suomessa vesistöalue, jonka laskujoki on Tohmajoki, ja joka laskee Laatokkaaan. Kiteenjoki on Tohmajoen sivujoki, joka yhtyy pääuomaan aivan Tohmajoen alajuoksulla. Vesistöalueen pinta-ala on 1 594,59 neliökilometriä, josta 759,81 neliökilometriä kuuluu Venäjän puolelle Karjalan tasavallassa. Alueen järvisyys on 5,64 %.


title: Kiteenjoen–Tohmajoen vesistö

text: Vesistöalueen toisessa jakovaiheessa on seuraavat valuma-alueet:


title: Marmorirapu

text: Marmorirapu () on saksalaisesta eläinkaupasta 1990-luvun puolivälissä löytynyt kymmenjalkaisiin kuuluva Cambaridae-heimon äyriäinen. Marmorirapu on ainut kymmenjalkainen, joka kykenee lisääntymään partenogeneesillä ilman hedelmöitystä.


title: Marmorirapu

text: Myöhemmin on tunnistettu että marmorirapu on Georgiassa ja Floridassa virtaavassa Satillajoessa elävän "Procambarus fallax" -lajin muunnos.


title: Marmorirapu

text: Kaikki tunnetut yksilöt ovat geneettisesti identtisiä ja laji kykenee lisääntymään suurella nopeudella.


title: Marmorirapu

text: Yksi ainoa yksilö voi perustaa uuden nopeasti lisääntyvän populaation. Laji on lisääntynyt voimakkaasti etenkin Madagaskarilla, mutta se selviää myös lammikoissa jotka jäätyvät talvella. Euroopan unioni on säätänyt lajin haitalliseksi vieraslajiksi ja sen maahantuonti, kasvatus, myynti ja muu hallussapito sekä ympäristöön päästäminen on kielletty.


title: Hugo Preuss

text: Hugo Preuss (28. lokakuuta 1860 Berliini – 9. lokakuuta 1925 Berliini) oli saksalainen oikeus- ja valtiotieteilijä sekä poliitikko, jonka johdolla laadittiin vuonna 1919 Weimarin tasavallan perustuslaki.


title: Hugo Preuss

text: Preussin isä oli juutalainen kauppias. Preuss oli vuodesta 1889 valtio-oikeuden dosentti Berliinin yliopistossa, vuodesta 1906 Berliinin kauppakorkeakoulun professori ja vuodesta 1918 jälkimmäisen oppilaitoksen rehtori. Hän kuului vuodesta 1895 Berliinin Charlottenburgin kaupunginvaltuustoon ja tuli tunnetuksi liberaalina ja sosiaalisten reformien kannattajana. Keisarikunnan aikana hän kuului edistykselliseen kansanpuolueeseen (FVP) ja kirjoitteli liberaaleihin "Die Nation"- ja "Die Hilfe" -lehtiin. Vuoden 1918 vallankumouksen jälkeen hän julkaisi "Berliner Tageblatt" -lehdessä 14. marraskuuta 1918 kirjoituksen, jossa vaati Saksan porvaristoa hyväksymään tasavallan. Seuraavana päivänä Friedrich Ebert nimitti hänet Saksan sisäministeriön valtiosihteeriksi. Preuss oli helmikuusta kesäkuuhun 1919 sisäministerinä Philipp Scheidemannin hallituksessa, mutta erosi muiden ministerien tavoin vastalauseena Versailles’n rauhansopimukselle.


title: Hugo Preuss

text: Ebertin johtama kansanvaltuutettujen neuvosto pyysi marraskuussa 1918 Preussia laatiman luonnoksen Saksan uudeksi tasavaltaiseksi perustuslaiksi. Hänen laatimansa perustuslakiluonnos perustui sekä saksalaisiin että ulkomaisiin esikuviin ja se painotti aiempaa voimakkaammin liberaaleja periaatteita ja keskitettyä hallintoa. Valmistelutyöhön osallistuivat myös muun muassa Max Weber, Walter Simons, Kurt Riezler ja Ludo Moritz Hartmann. Gustav Bauerin hallitus nimitti Preussin kesäkuussa 1919 perustuslakiasioiden valtakunnankomissaariksi ja hän sai näin valvoa hankkeen loppuunsaattamista. Weimarin kansalliskokous hyväksyi uuden perustuslain tehtyään siihen muutoksia, jotka vähensivät Preussin kaavailemaa keskusjohtoisuutta, ja se astui voimaan elokuussa 1919. Vuodesta 1919 Preuss oli edustajana Preussin osavaltion kansalliskokouksessa ja sen jälkeen Preussin maapäivillä. Hän osallistui vuonna 1919 liberaalin Saksan demokraattisen puolueen (DDP) ja vuonna 1924 tasavaltaa puolustaneen Reichsbanner Schwarz-Rot-Gold -kansalaisjärjestön perustamiseen.


title: Hugo Preuss

text: Preussin tieteellinen tuotanto käsittelee pääasiassa Saksan valtio-oikeutta. Opillisesti hän oli oikeusfilosofi Otto von Gierken seuraaja. Preussin tärkein teos oli vuonna 1906 julkaistu "Die Entwicklung des deutschen Städtewesens I" (”Saksan kaupunkilaitoksen kehitys I”).


title: Riitta Monto

text: Riitta Hannele Monto, o.s. Tupasela (s. 15. marraskuuta 1956 Lahti) on suomalainen päätoimittaja.


title: Riitta Monto

text: Monto syntyi Erkki Tupaselan ja Irma Auramon perheeseen. Hänen puolisonsa vuodesta 1978 on musiikin lehtori Timo Monto. Riitta Monto valmistui filosofian maisteriksi 1991. Hän oli "Salon Seudun Sanomien" kesätoimittaja 1979, puhe- ja äidinkielenopettaja Eskilstunassa Ruotsissa 1980 ja Yleisradion toimittaja 1981–1984. "Auran Aaltojen" toimittajana Monto työskenteli 1985–1989, uutispäällikkönä 1989–1992 ja päätoimittajana 1992–1996. "Turku-TV:n" ohjelmapäällikkönä hän toimi 1996–2005 ja "Turun Sanomien" kulttuuritoimituksen päällikkönä 2005–2008. Lehden toiseksi päätoimittajaksi Monto nimitettiin 2009.


title: Riitta Monto

text: Monto on toimittanut teoksen "Julkiset kokit" Marko Rauhalan ja Jukka Saarisen kanssa (2005).


title: Only One (Kanye Westin kappale)

text: Only One on chicagolaisen hip-hop-artistin ja tuottajan Kanye Westin single, jonka julkaisi GOOD Music ja Def Jam 31. joulukuuta 2014. Single on ensimmäinen "Yeezus"-albumin jälkeen julkaistu kappale, ja sillä vierailee The Beatles -yhtyeen basisti Paul McCartney. Kappaleen tuottivat West itse, Mike Dean, Rick Rubin ja Paul McCartney. Kappaleen oli tarkoitus ilmestyä Westin The Life of Pablo -albumilla, joka tunnettiin vielä silloin nimellä "So Help Me God".


title: Only One (Kanye Westin kappale)

text: Kappale on tribuutti Kanyen tyttärelle North Westille, joka syntyi vuonna 2013. Laulu kerrotaan marraskuussa 2007 kuolleen Kanyen äidin Donda Westin perspektiivistä. Kanye on laulanut äidistään aiemmin Late Registration -albumin kappalella "Hey Mama". Kanyen vaimo Kim Kardashian pitää kappaletta Westin parhaimpana.


title: Only One (Kanye Westin kappale)

text: Kappaleelle julkaistiin Spike Jonzen iPhonella kuvaama musiikkivideo, jossa Kanye kävelee tietä ja peltoa pitkin tyttärensä kanssa. Hän juttelee myös kuvaajan kanssa.


title: Only One (Kanye Westin kappale)

text: Kappale sai vaihtelevaa palautetta kriitikoilta. LA Timesin kirjoittaja Randall Roberts pitää kappaleen minimalistista tyyliä tylsänä ja epämääräisenä. Hän arvosti kappaleen tarkoitusta, muttei pitänyt ideasta laulaa kappale Dondan perspektiivistä.


title: Only One (Kanye Westin kappale)

text: Noiseyn kirjoittajat Eric Sundermann ja Kyle Kramer taas pitivät kappaleesta, he pitivät kappaleen tarkoituksesta ja sen merkityksestä Kanyelle. He vertasivat kappaletta Kanyen "Bound 2", "Runaway" ja "Pinocchio Story" -kappaleisiin.


title: Hyllykallio (suuralue)

text: Hyllykallio on suuralue Seinäjoella. Se sijaitsee kaupungin keskustasta itään päin, Nurmon eteläpuolella. Suuralueeseen kuuluvat Hyllykallion kaupunginosa, Kertunlaakso, Tanelinranta, Roves ja osa Kapernaumin kaupunginosasta. Joulukuussa 2016 suuralueen väkiluku oli 8 357. Asukkaista hieman yli puolet sijoittui Hyllykallion kaupunginosaan.


title: Hyllykallio (suuralue)

text: Hyllykallion suuralueella on paljon palveluita, kuten muun muassa hammashoitola, S-market, Prisma, R-kioski, ravintola, Hyllykallion koulu ja Tanelinrannan koulu. Myös päiväkotitoimintaa on Hyllykallion, Tanelinrannan ja Kertunlaakson kaupunginosissa.


title: Hyllykallio (suuralue)

text: Hyllykallion suuralueella on niin asuin- kuin teollisuusalueitakin. Suuralueen asuinrakennuskanta koostuu kerros-, rivi- ja omakotitaloista.


title: Le Strade Nuove ja Palazzi dei Rolli

text: Le Strade Nuove ja Palazzi dei Rolli on italialaisen Genovan vanhankaupungin historiallinen osa. Alue on rakennettu Genovan tasavallan aikana 1500- ja 1600-luvuilla. Se on Unescon maailmanperintökohde (, ).


title: Le Strade Nuove ja Palazzi dei Rolli

text: "Le Strade Nuove" () on runsaan kilometrin pituinen katuosuus (Via Garibaldi, Via Balbi ja Via Cairoli), joka on vanhankaupungin ydin. "Palazzi dei Rolli" on 42 rakennuksen kokonaisuus Le Strade Nuoven varrella.


title: Le Strade Nuove ja Palazzi dei Rolli

text: Maailmanperintökohde on yhteensä 16 hehtaarin alue, johon kuuluu Le Strade Nuoven lisäksi lähikatujen varsia.


title: Denia

text: Denia (virallisesti "Dénia") on kaupunki Valencian itsehallintoalueella Espanjan itärannikolla. Suotuisasta ilmastostaan ja aurinkorannoistaan tunnettu Denia on kehittynyt huomattavaksi turistikeskukseksi. Kesäisin kaupungin väkiluku moninkertaistuu jopa 200 000:een.


title: Denia

text: Denia sijaitsee Alicanten maakunnan koillisosassa. Se on Costa Blanca -rannikkovyöhykkeen pohjoisin kaupunki. Deniassa on noin 20 kilometriä hiekkarantaa, rantavyöhykkeitä on kaksi: Les Marines ja Les Rotes. Kaupungin eteläpuolella sijaitsee luonnonpuisto Parque natural del Macizo del Montgó, jonka pinta-ala on noin 2 000 hehtaaria. Montgón korkein kohta on 753 mpy. Luonnonpuiston flora käsittää noin 650 lajia ja fauna noin 150 selkärankaisten lajia.


title: Denia

text: Deniassa vallitsee välimerenilmasto. Vuotuinen keskilämpötila on 18 °C. Talvet ovat lyhyitä ja leutoja, kesät pitkiä ja lämpimiä. Kylmimmän kuukauden eli tammikuun keskilämpötila on 11,3 °C. Lämpimimmän kuukauden eli elokuun keskilämpötila puolestaan on 26,8 °C. Vuotuisia aurinkotunteja on 3 000.


title: Denia

text: Nykyisen Denian alueelta on löydetty merkkejä muinaisesta iberien asutuksesta ("Diniu") ja kreikkalaisten muinainen siirtokunta Hemeroskopeion on saattanut sijaita Denian alueella. Ajanlaskun alkua edeltäneellä vuosisadalla roomalainen Sertorius perusti alueelle Dianium-nimisen laivastotukikohdan, josta nykyinen Denia sai alkunsa. Rooman keisarikunnan kaudella paikkakunta oli niin sanottu municipium. Keisarikunnan sorruttua Denia kuului 500- ja 600-luvuilla Visigoottien valtakuntaan. Maurien valtakausi alkoi 700-luvulla; Denian kulttuuri- ja talouselämä alkoivat kukoistaa ja 1000-luvulla se oli Daniyya-nimisen taifan keskus. Daniyyan taifa ulottui syvälle sisämaahan ja käsitti myös Baleaarien saariston. Taifa menetti itsenäisyytensä vuonna 1076, jolloin sen otti haltuunsa Ahmad al-Muqtadir. Vuonna 1091 alueen valtasivat almoravidit.


title: Denia

text: Rannan tuntumassa sijaitseva linnake Castillo de Denia periytyy maurien aikakaudelta.


title: Denia

text: Kristityt takaisinvaltasivat Denian vuonna 1244 Jaakko I:n johdolla. Tuolloin muslimit jättivät kaupungin, joka lähes autioitui. Kristityt tekivät sittemmin Deniasta kreivikunnan ja siitä tuli osa Aragonian kruunua ja Valencian kuningaskuntaa. Denian markiisi Francisco Gómez de Sandoval y Rojas (1553 Tordesillas – 17. toukokuuta 1625 Valladolid) nimitti Denian virallisesti kaupungiksi.


title: Denia

text: Espanjan perimyssodan (1701–1714) ja Pyreneiden niemimaan sodan (1808–1814) seurauksena Denian painoarvo jälleen väheni. 1800-luvun kuluessa talouselämä elpyi rusinoiden ansiosta ja väestö lisääntyi voimakkaasti: vuosina 1860–1900 väkiluku kasvoi 6 500:sta yli 12 000:een. Rusinoiden tuotanto kriisiytyi 1900-luvun alussa, minkä seurauksena siirryttiin sitrushedelmien viljelyyn. Deniassa on ollut myös leikkikalujen teollista valmistusta. 1900-luvun jälkipuoliskolla matkailun merkitys korostui, alkutuotanto ja jalostus puolestaan menettivät painoarvoaan.


title: Denia

text: Tieliikenteen keskeiset väylät ovat maantie N-332 ja moottoriväylä AP-7 E-15 (Autopista del Mediterráneo). Deniassa sijaitsee TRAM Metropolitano de Alicante -raitiotieverkon pohjoinen pääteasema. Deniasta on laivayhteys Ibizaan, Palma de Mallorcalle ja Formenteraan.


title: Akjoujt

text: Akjoujt () on kunta ja Inchirin alueen hallinnollinen keskus Mauritaniassa. Se sijaitsee Atariin johtavan maantien varrella 260 kilometriä Nouakchottista koilliseen. Kunnassa on 12 800 asukasta (vuonna 2013, väestönlaskenta).


title: Akjoujt

text: Paikkakunnalla toimi Mauritanian ainoa kuparikaivos vuosina 1970–1978. Vuosina 1992–1996 sen jäteaineksesta tuotettiin kultaa. Kanadalainen First Quantum Minerals aloitti kuparin ja kullan louhinnan uudelleen vuosina 2004–2005.


title: Hiitolanjoen vesistö

text: Hiitolanjoen vesistö (vesistöaluetunnus 03) on Suomessa vesistöalue, joka laskee Hiitolanjokea myöten Laatokkaan. Vesistöalueen pinta-ala on 1 415,15 neliökilometriä, josta 1 029,28 neliökilometriä kuuluu Venäjän puolelle Karjalan tasavallassa. Alueen järvisyys on 12,46 %.


title: Hiitolanjoen vesistö

text: Vesistöalueen toisessa jakovaiheessa on seuraavat alueet tai valuma-alueet:


title: Juustilanjoen vesistö

text: Juustilanjoen vesistö (vesistöaluetunnus 05) on Suomessa vesistöalue, joka laskujoki Juustilanjoki laskee Suomenlahteen Juustilanselälle. Vesistöalueen pinta-ala on 296,13 neliökilometriä, josta 178,45 neliökilometriä kuuluu Venäjän puolelle. Alueen järvisyys on 7,2 %.


title: Juustilanjoen vesistö

text: Vesistöalueen kolmannessa jakovaiheessa on seuraavat alueet tai valuma-alueet:


title: Jari Toivanen

text: Jari Toivanen (s. Polvijärvi) on suomalainen yritysjohtaja. Joensuulainen Toivanen nimitettiin huhtikuun 2017 alusta lukien Assa Abloy -konserniin kuuluvan Abloy Oy:n toimitusjohtajaksi. Koulutukseltaan Toivanen on kauppatieteiden kandidaatti. Hän on tullut Abloyn palvelukseen vuonna 1988 finanssiosaston harjoittelijaksi ja on toiminut muun muassa Assa Abloy -konsernin Hongkongin yhtiössä, viennin ja kansainvälisen myynnin johdossa sekä myös laitelukituksen johdossa.


title: Vuoden naissolistin Emma-palkinto

text: Vuoden naissolistin Emma-palkinto on yksi Musiikkituottajat – IFPI Finlandin vuosittain jakamista musiikkialan Emma-palkinnoista. Palkinto jaettiin ensimmäisen kerran vuonna 1983, jolloin palkinnon voitti Anita Hirvonen. Kaija Koo on voittanut tämän palkinnon useammin kuin kukaan muu yhteensä kolme kertaa.


title: Vuoden naissolistin Emma-palkinto

text: Vuoden 2018 Emma-gaalassa palkinnon voitti Evelina.


title: Hounijoen vesistö

text: Hounijoen vesistö (vesistöaluetunnus 06) on Suomessa vesistöalue, jonka laskujoki Rakkolanjoki laskee Suomenlahden Viipurinlahteen. Vesistöalueen pinta-ala on 621,65 neliökilometriä, josta 370 neliökilometriä kuuluu Venäjän puolelle. Alueen järvisyys on 2,86 %.


title: Hounijoen vesistö


title: Tervajoen vesistö

text:
Tervajoen vesistö (vesistöaluetunnus 07) on Suomessa vesistöalue, jonka laskujoki Tervajoki laskee Suomenlahdessa Viipurinlahteen.
Vesistöalueen pinta-ala on 203,89 neliökilometriä, josta 107,8 neliökilometriä kuuluu Venäjän puolelle. Alueen järvisyys on 3,86 %.


title: Tervajoen vesistö


title: Vilajoen vesistö

text: Vilajoen vesistö (vesistöaluetunnus 08) on Suomessa vesistöalue, joka laskujoki Vilajoki laskee Suomenlahteen. Vesistöalueen pinta-ala on 344,09 neliökilometriä, josta 252,42 neliökilometriä kuuluu Venäjän puolelle. Alueen järvisyys on 6,33 %.


title: Vilajoen vesistö


title: Winxien maailma

text: Winxien maailma (eng. "World of Winx") on italialainen animaatiosarja ja spin-off -sarja " Winx-klubista". Sarjan on luonut Iginio Straffi. Sarja kehitettiin Netflixille ja siitä on tehty kaksi tuontantokautta, joissa molemissa on 13 jaksoa. Ensimmäinen tuotantokausi julkaistiin 4. marraskuuta 2016 ja toinen tuotantokausi 16. kesäkuuta 2017 Netflixissä.


title: Winxien maailma

text: Vauhdikaassa animaatiosarjassa Winx-klubin tytöt ovat lähetetty Maahan etsimään kyvykkäitä nuoria ympäri maailmaa WOW -nimisen tv-ohjelman merkeissä, mutta salaperäinen varas anastaa heidät ja meidän voimakkaiden keijujen tulee estää se. Winxit matkaavat salaisinä agentteina - salaten heidän keijuidentiteettinsä - saadakseen kiinni mystisen kykyvarkaan keinolla millä hyvänsä ja suojella lahjakkaita kykyjä.


title: Winxien maailma

text: Tämän kauden voimamuoto on Dreamix.


title: Winxien maailma

text: Winxit ovat salaisella operaatiolla; heidän on löydettävä kykyvaras joka jahtaa Maapallon nuoria ja anastaa heiltä heidän erityistaitonsa. Keijujen on käytettävä heidän salaisten agenttien kykyjään ratkaistakseen kykyvarkaan identiteetti ja suojellakseen kykyjä itsejään. Samalla he kuvaavat tosi tv-ohjelmaa nimeltään "WOW" jossa etsitään kykyjä ympäri maailmaa. Ohjelmaa juontaa innokas ja huvittava Ace ja ohjelmassa on myös mukana tuomareina nyrppänokkainen Margot ja ylipirteä Cliff. Ensi-istumalta he löytävät Annabelle nimisen upean laulajan työskentelemässä kuppikakkukahvilassa ilman uskoa omiin kykyihinsä. Winxien kannustuksella hän uskaltaa nousta lavalle laulamaan, sillä samalla Winxit varmistavat ettei kykyvaras piileksi yleisön joukossa. Laulettuaan ja toteutettuaan oman unelmansa, Winxit kokevat uuden voiman virtauksen, vaikka se ei vielä aktivoidu. Yhtäkkiä lavan valot sammuvat ja Annabelle katoaa kuin tuhka tuuleen, he löytävät Annabellen hyvän ystävän Louisin näprämäässä lavan valoja mustasukkaisuuden merkeissä ja hänellä ei ole tekemistä Annabellen katoamisen kanssa. Tv-kameroiden sammutessa keijut jatkavat salaisina agenteina etsien Annabellea tai edes johtolankoja hänen olinpaikastaan. Pian he löytävät katoamispaikan ja sieltä löytyvää kultaista jauhetta; kykyvarkaan merkki.


title: Winxien maailma

text: Yhtäkkiä heidän eteensä avautuu maaginen portti joka saa heidän uuden voimansa; Dreamixin, esiin. Silloin he päätyvät pimeälle rantaviivalle, jonka Bloom näki unessaan aikaisemmin. Tovin tutkittuaan tätä mysteeristä paikkaa he löytävät Annabellen. Winxit taistelevat varjohirviöitä vastaan yrittäessään saada Annabellen maagisen portin läpi uudestaan, mutta portti puskee Winxit takaisin oikeaan maailmaa, jättäen Annabellen rantaviivalle. Jatkaen mystisen maailman tutkimista kuin myös tosi tv-ohjelmansa kuvaamista, Winxit matkustavat maailman halki aina löytääkseen uusia kykyjä ja auttavat heitä saavuttamaan unelmansa. Näin Winxien oma keijuenergia kasvaa ja he pystyvät suojelemaan yhä paremmin Maan lahjakkaita nuoria. New Yorkissa he tutustuvat nuoreen tekniikkaneroon Naokiin jota Winxit suojelevat hirmuisen krokotiilimaisen ihmisen kynsiltä. Ja Pariisin muotikoulussa Stella kohtaa lahjakkaan muotisuunnittelijan nimeltään Sophien, jonka kanssa he luovat pukuja pienessä kilpailussa. Krokotiilimainen mies harmiksi ehtii kaapata Sophien ennen kuin Winxit ehtivät väliin. Juontaja Ace tällä välin kyllästyy Winxien yhä kummallisiin käyttäytymisiin ja varsinkin Bloomiin joka menee kuokkimaan pariisilaisia muotijuhlia ja päättyy naurunalaiseksi uutisiin. Tällöin Ace antaa Bloomille potkut kykyjenetsijänä ja hänen tilalleen tulee egosentrinen ja lapsellinen Lorelei.


title: Winxien maailma

text: Krokotiilimiehen pudottama kello on ainoa avain salaperäiselle rannalla, mutta se rikkoutuu pahasti eikä Winxien oma taika pysty korjaamaan sitä. Joten he lähtevät Alpeilta etsimään maailman lahjakkainta kelloseppää auttamaan heitä. Lopulta Winxeille valkenee että salaperäinen ranta, jonne he päätyivät on Unien maa, jota hallitsee paha kuningatar. Nuori mies nimeltään Jim, jota Winxit aluksi luulivat kykyvarkaaksi, auttaa tyttöjä löytämään tien Unien maahan josta hän itse on myös kotoisin.


title: Winxien maailma

text: Kuningattaren käskystä varjohirviöt ja krokotiilimies hyökkäsivät Winxien ja kykyjen kimppuun, heidän oli tarkoitus tuoda nuoret haltitsijattarensa eteen jotta hän voisi ottaa heidän kyvyt ja hän pystyisi valtaamaan jopa oikean maailman itselleen. Winxit löytävät Alpeilta nuoren kellosepän apulaisen, Silken joka auttaa heitä kokoamaan kellon uudelleen ja he saavat viimeinkin avattua portaalin takaisin Unien maahan. Bloom kohtaa pahan kuningattaren kaksinkamppailussa mutta häviää tälle ja kuningatar anastaa tämän tulivoimansa käyttäen sitä muita Winxejä vastaan. Takaisin oikeassa maailmassa Ace on keskellä WOW-sarjan finaalia jossa kaikkien ohjelman kykyjen tulisi kilvata voitosta, mutta hän ei pysty löytämään kykyjä taikka kykyjenetsijöitä. Hän raivoistuu avustajilleen ja lähtee etsimään Winxejä.


title: Winxien maailma

text: Paha kuningatar käyttää varastamiaan kykyjä nujertaakseen Winxit yksi kerrallaan ja lopulta niin sanotusti kiduttaa heitä ikuisesti kaikuvan kellon kanssa, kunnes Jim vapauttaa Bloomin kuningattaren puun kuplasta ja hän tuhoaa kellon. Tyttöjen palattua tajuihinsa, Winxit käyttävät voimiana yhdessä tuhotakseen kykyjä kantavat kuplat ja kuningatar on voitettu. Winxit sittemmin palaavat Maahan nauttimaan WOW-ohjelman finaalin juhlista.


title: Winxien maailma

text: Tämän kauden voimamuoto on Onyrix.


title: Winxien maailma

text: Vuoden kestäneen konserttikiertueen jälkeen Winxit päätyvät takaisin Gardeniaan, jossa jälleen tapahtuu kummia. Heidän konserttejaan on pidemmän aikaa sabotoitu mysteerisesti ja musiikkikriitikko Venomya arvostelee heidän konsertteja aina huonoin arvosanoin yrittäen saada Winx-tytöt epäonnistumaan. Yhtäkkiä heidän Dreamix-voimansa kehittyvät Onyrix-muotoon joka ammentaa voimansa Unien maasta ja ihmisten unelmista. Unien maan ja oikean maailman välillä he kohtaavat Unien maan hengen, joka varoittaa Winxejä uudesta vaarallisesta juonesta joka on käynnistymässä jossa vain yksi mystinen sankari voi auttaa. Tällöin Winxit lentävät tapaamaan heidän ystävänsä Jimiä, joka kertoo että Unien maalla on toinenkin nimi, nimittäin Mikä-mikä-maa. Jim kertoo Winxeille kuinka Helinä-keijusta tuli korruptoitunut paha kuningatar ja hän otti valtaansa koko Mikä-mikä-maan saaren ja langetti sen asukkaat hänen komentonsa alle. Kapteeni Koukkuna Jim päätyi vastustamaan Helinää, mutta tämä käytti pimeää magiaa Jimiin, joka muutti hänen kehonsa nuorekkaamaksi ja lähetti hänet samalla Maahan.


title: Winxien maailma

text: Nyt Winxien tehtävänä on löytää Peter Pan, kapteeni Koukun vihollinen ja Helinä-keijun ystävä, mutta tämä on kadonnut. Winxit löytävät Lontoosta Wendy Darlingin, joka tunsi Peterin. Wendy paljastaa heillä olevan yhteinen poika, Matt ja ojentaa tytöille Peterin jäähyväiskirjeen jossa hän kysyy huolehtivan Mattista. Winxit ymmärtävät hänen olevan ainoa joka pystyisi suojelemaan Unien maata kammottavalta lopulta, joten he sonnistautuvat heidän salaisten agenttien pukuihin vielä kerran.


title: Winxien maailma

text: Korruptoitunut Helinä-keiju, joka karkasi Winxeiltä vuosi sitten, lähettää jokaiselle Winxille kohdistetun vastustajattaren heikentämään näitä ja estämään heitä löytämästä Mikä-mikä-maan pelastajan. Lontoossa Winxit etsivät Mattia tämän vanhalta työpaikalta, pienestä kahvilasta, mutta tyttöjen harmiksi heille selviää että Matt sai potkut sieltä. Kuningattaren lähettämä Vertigo-niminen vastustajar härnää Bloomia koko etsinnän ajan, joka saa Bloomin hyökkäämään ystäviens kimppuun hallusinaatioden ansiosta. Bloom lopulta onnistuu voittamaan Vertigon hyväksymällä pelkonsa ja uskomalla ystäviinsä. Tämän jälkeen Winxit löytävät Mattin kaukoputkesta tähtikartan joka johtaa heidän suoraan Pariisin Notre Dame -kirkolle. Siellä Musa taas kohtaa oman vastustajattarensa, Bansheen joka rakastaa hiljaisuutta ja yrittä langettaa Musankin sen alaiseksi.


title: Winxien maailma

text: Winxit lopulta löytävät Mattin valokuvaajana pariisilaisessa muotikoulussa ja on vastahakoisesti lähdössä tyttöjen mukaan jotka yrittävät kertoa tämän olevan vaarassa. Koulussa Stella kohtaa hänen vastustajattarensa, Obscuran ja voittaa hänet vaikka tämä yrittää turruttaa tämän mielen pahoilla muistoilla. Huppupäinen mies kuitenkin sieppaa Mattin ja keijut jahtaavat häntä pitkin Pariisin kattomeren. He lopulta zombie-merirosvojen avulla onnistuvat pelastamaan Mattin, mutta jälleen Winxien harmiksi Matt katoaa suoraan heidän silmiensä alta tapaamaan kaunista Helinä-keijua, joka luulee tätä vihollisen ansaksi. Kun Matt viimein löytyy, taas, Winxit alkavat etsiä Peter Panin miekkaa jonka avulla Matt pystyisi puolustamaan Mikä-mikä-maata.


title: Winxien maailma

text: Tällä välin Flora ja Layla kohtaavat omat vastustajattarensa, Stoneyn joka muuttaa kaiken elävän kiviseksi ja elottamaksi, ja Sinkan joka taas piruilee Laylalle kuinka helppo tätä on manipuloida ja kuinka lyhyt temperamentti hänellä on. Winxit ja Matt löytävät miekan sijaitsevan yksityisessa kokoelmassa, josta he sitten noutavat tämän salaa ja taistelevat Tecnan vastustajatarta, Virusta, vastaan joka langettaa muut Winxit hänen "viruksensa" alaisiksi taistelemaan Tecnaa vastaan. Tecna kuitenkin onnistuu voittamaan Viruksen Peter Panin miekan kanssa ja ryhmä palaa takaisin Mikä-mikä-maahan treenaamaan Mattia miekalla taiston kanssa. Kuitenkin käy ilmi että Jim, kapteeni Koukku on pelannut likaista peliä ja pettää Winxit saatuaan Mikä-mikä-maan itselleen. Hän muuttaa Mikä-mikä-maan elämänpuun takaisin laivakseen ja yrittää paeta Winx-keijuja ja Mattia Painajaisten maahan jotta Unien maa ja Painajaisten maa katoavat kokonaan ja ihmiset menettäisivät kaikki unelmansa ja Winxit taikavoimansa. Kuitenkin petetty Smee astuu auttamaan ja kääntää laivan viime hetkellä Painajaisten maan portilta pois, mutta Jim katoaa portaaliin.


title: Winxien maailma

text: Takaisin Maassa Winxit jatkavat konserttiaan New Yorkissa joka jäi heiltä kesken kun he lähtivät pelastamaan Unien maata, mutta Venomya huijaa yleisöä ja syyttää Winxejä hologrammeista ja petkuruudesta, ja viimein yleisö kääntyy Winxejä vastaan. Tytöt lopulta tajuavat kuinka Venomya itse on sabotoinut heidän konserttejaan epäillen heitä keijuiksi, ja hän lopulta oli oikeassa ja paljastaa itsensä olevan Baba Yaga -noita-akaa ja vannoo tuhoavansa Winxit sillä Maassa ei ole tarpeeksi tilaa keijuille ja noidille.


title: Winxien maailma

text: "Bloom" Lohikäärmetulen keiju on Winx-klubin johtaja ja WOW-tiimin kykyjenetsijä. Bloomin erityiskyky on taiteellisuus. Hänen vastustajatar on pelkoa levittävä ja painajaisia luova hahmo nimeltään Vertigo.


title: Winxien maailma

text: "Stella" on kykyjenetsijöiden muotiasiantuntija ja -suunnittelija ja hän kantaa sisällään auringonpaisteen voimaa. Stellan vastustajar on Obscura joka luo pimeyttä ja ahdistusta uhriensa elämään.


title: Winxien maailma

text: "Flora" on luonnon keiju ja hän on erinomainen kokki. Hän myös on WOW-ohjelman etsivä. Flora kohtaa vastustajattarensa, Stoneyn, joka muuttaa kaiken elävän kiviseksi ja elottomaksi.


title: Winxien maailma

text: "Layla" (eng. Aisha) on urheilullinen kykyjenetsijä ja aaltojen keiju. Hänen vastustajansa on Sinka joka kontrolloi tuulen voimaa ja maanittelee Laylalle kuinka häntä on kontrolloida tämän lyhyen tempperamentin takia.


title: Winxien maailma

text: "Musa" on musiikin keiju ja mahtava laulaja joka on muiden Winx-ystäviensä kanssa kykyjä maailmalta. Hänen vastustajansa on Banshee, joka on äänetön ja tukahduttaa kaiken äänen maailmasta.


title: Winxien maailma

text: "Tecna on" teknologian keiju ja ryhmän aivot. Hänen erityiskykynsä on tekniikkanerous ja tietotekniikka. Virus-niminen vastustaja vainoaa Tecnaa tämän loogisuuden takia.


title: Winxien maailma

text: "Ace" on pirteä ohjelmajuontaja, joka tekee kaikkensa että ohjelman teko sujuisi kuin tanssi.


title: Winxien maailma

text: "Margot" on negatiivinen, nyrppänokkainen tuomari, joka ei välitä uusista kyvyistä hiuskarvaakaan.


title: Winxien maailma

text: "Cliff" on pirteä ja positiivinen ihminen, joka tuomaroi WOW-ohjelman kykyjä ja antaa aina hyvää palautetta kyvyille.


title: Winxien maailma

text: "Lorelei" on intoileva ja itsekeskeinen WOW-tiimin uusi kykyjenetsijä, joka korvaa Bloomin kauden puolivälissä. Lorelei on luonteeltaan ärsyttävä, ja tekee kaikkensa löytääkseen kyvyn ohjelmaan.


title: Winxien maailma

text: "Annabelle"


title: Winxien maailma

text: "Naoki"


title: Winxien maailma

text: "Sophie"


title: Winxien maailma

text: "Nadine"


title: Winxien maailma

text: "Vincenzo"


title: Winxien maailma

text: "Yu"


title: Winxien maailma

text: "Madilyn"


title: Winxien maailma

text: "Silke"


title: Winxien maailma

text: "Roxy"


title: Winxien maailma

text: "Gómez'


title: Winxien maailma

text: "Evans"


title: Winxien maailma

text: "Wendy Darling"


title: Winxien maailma

text: "Matt Darling"


title: Winxien maailma

text: "Merenneidot"


title: Winxien maailma

text: "Venomya"


title: Winxien maailma

text: "Helinä-keiju"


title: Winxien maailma

text: "Varjohirviöt"


title: Winxien maailma

text: "Krokotiilimies"


title: Winxien maailma

text: "Shamaani"


title: Winxien maailma

text: "Zombie-merirosvot"


title: Winxien maailma

text: "Vertigo"


title: Winxien maailma

text: "Banshee"


title: Winxien maailma

text: "Obscura"


title: Winxien maailma

text: "Stoney"


title: Winxien maailma

text: "Sinka"


title: Winxien maailma

text: "Virus"


title: Winxien maailma

text: "Kapteeni Koukku"


title: Winxien maailma

text: "Smee"


title: Winxien maailma

text: 2014 syksyllä Netflix tilasi Rainbow Studiolta kaksi tuotantokautta upouudelle spin-off sarjalle Winx-klubista, jolla heidän palvelunsa laajentaisi lapsille ja nuorille suunnattujen ohjelmien määrää. Molemmat kaudet sisältäisivät 13 jaksoa jotka olisivat noin 23 minuutin pituisia. Rainbow Studios esitteli uutta sarjaa Licensing Expossa Las Vegasissa vuonna 2016 muiden uusien ohjelmien rinnalla, "Kuninkaallinen akatemia" ja "Maggie & Bianca Fashion Friends".


title: Ain Daran temppeli

text: Ain Dara on arkeologinen kohde lähellä Afrinin kaupunkia Pohjois-Syyriassa. Sen tell käsittää muun muassa temppelin, joka oli mahdollisesti omistettu mesopotamialaiselle jumalatar Ištarille.


title: Ain Daran temppeli

text: Suuren osan temppelistä uutisoitiin tuhoutuneen Turkin ilmaiskussa tammikuussa 2018.


title: Ain Daran temppeli

text: Ain Dara sijaitsee noin 67 kilometrin päässä Aleppon kaupungista pohjoiseen ja 7 kilometriä Afrinista etelään. Alue on Afrinjoen laaksoa. Ain Daran tell kohoaa noin 30 metrin korkeuteen ympäröivästä tasangosta. Nimensä Ain Dara on saanut läheisen lähteen mukaan, joka sijaitsee noin 700 metriä tellin itäpuolella.


title: Ain Daran temppeli

text: Ain Daran temppelin ja sen ylä- ja alapuolella oleva alue voidaan jakaa kuuteen arkeologiseen kerrostumaan niistä löydettyjen esineiden ajoituksen perusteella. Ain Daran temppeli on osa kerrostumaa VII.


title: Ain Daran temppeli

text: Ain Daran temppeli voidaan jakaa kuuteen arkkitehtuuriseen osaan. Piha-alueella on kaivo, joka on tarkoitettu käsien pesua varten ennen itse temppelissä suoritettuja rukouksia. Temppelin sisäänkäynti koostuu basalttiportaista ja kahdesta suuresta kalkkikivilohkareesta kynnyksinä. Näistä ensimmäisessä on kahdet jalanjäljet ja toisessa vasemman jalan jalanjälki. Sisäänkäynnin sivuilla on saattanut aikanaan olla pylväitä tai muita huoneita. Temppelin fasadin koristeena on leijonia ja sfinksejä. Temppelin anticella on koristeltu näyttävästi. Suurissa basalttilaatoissa kuvataan vuorten jumalia. Anticella cellaan johtaa porraskäytävä. Itse cella lienee aikanaan koristeltu myös näyttävästi, mutta nykypäiviin on säilynyt vain muutamia aaltomaisella kuvioinnilla koristeltuja kivipaaseja. Temppelin viimeisin osa on käytävä, jonka molemmin puolin sijaitsee leijonin ja sfinksein koristeltuja kivipaaseja.


title: Ain Daran temppeli

text: Koristelussa usein esiintyvät leijonat yhdistetään jumalatar Ištariin ja sfinksit esiintyvät samaan jumalattareen yhdistettyinä hahmoina esimerkiksi foinikialaisten taiteessa. Ištar-Sawuska tunnettiin myös Pohjois-Syyrian ja Etelä-Anatolian vuorenjumalan rakastajattarena ja vuorenjumala esiintyy myös joissakin Ain Daran koristeluissa. Näistä piirteistä voidaan päätellä, että temppeli oli alunperin omistettu Ištarille.


title: Ain Daran temppeli

text: Tammikuussa 2018 temppelin uutisoitiin kärsineen tuhoja Turkin tekemissä ilmaiskuissa. Turkki teki ilmaiskut osana toimintaansa kurdien YPG-joukkoja vastaan, jota se pitää osana PKK-terroristijärjestöä. Syrian Observatory for Human Rights -järjestön mukaan noin 60 % temppelistä tuhoutui iskussa.


title: Ain Daran temppeli

text: Ain Dara on mainittu tieteellisissä julkaisuissa suhteellisen harvoin. Jotkin tutkijat ovat käyneet alueella heidän keskittyessään Kunuluan muinaisen kaupungin tutkimuksiin. Ain Dara sai suurempaa huomiota vasta, kun sen basaltista tehdyt leijonat löydettiin vuonna 1955. Löydön jälkeen Aleppon museovirasto järjesti joitakin kaivauksia tellin luona. Feisal Seirafe ja Maurice Dunand. tekivät kaivauksia tellin huipun etelä- ja luoteisosissa vuosina 1956, 1962 ja 1964. Vuosina 1976 ja 1978 kaivauksia järjesti Ali Abou Assaf Syyrian museovirastosta. Ain Daran temppeli paljastettiin kaivauksissa vuosien 1980 ja 1985 välillä. Samalla aikavälillä Paul Zimansky ja Elizabeth Stone tutkivat alakaupunkia, jonka todettiin asutetun myöhäisellä pronssikaudella 1200-luvulta eaa.


title: Koha Ditore

text: Koha Ditore ("Päivittäinen aika") on kosovolainen päivittäin ilmestyvä albaniankielinen sanomalehti. Sitä julkaisee Koha Group. Päätoimittajana on vuodesta 2004 toiminut Agron Bajrami. Index Kosovan mukaan Koha oli vuonna 2015 Kosovon laajalevikkisin sanomalehti.


title: Koha Ditore

text: Koha Ditoren omistajat omistavat myös yksityisen kosovolaisen televisiokanavan KTV:n.


title: Koha Ditore

text: Toimittajat ilman rajoja -järjestön mukaan Koha Ditore oli vuonna 2010 Kosovon riippumattomimpia sanomalehtiä. Se teki usein tutkivaa journalismia hallituksen korruptiosta.


title: Koha Ditore

text: Politiikan kommentaattori Veton Surroi perusti aikakauslehti Kohan ("Aika") vuonna 1992. Vuonna 1996 syttyi Kosovon sota. 31. maaliskuuta 1997 lehti alkoi ilmestyä päivittäisenä sanomalehtenä. Open Society Institute tuki sijoitusta.


title: Koha Ditore

text: 2. maaliskuuta 1998 poliisi pahoinpiteli mielenosoituksessa olleita albanialaistoimittajia: päätoimittaja Surroita ja toimittaja Agron Bajramia sekä tunkeutui toimitukseen ja pahoinpiteli toimittajia, jotka suojelivat pakolaisia sisällä. 19 elokuuta poliisi tunkeutui erään lehden kirjeenvaihtajan asuntoon vieden dokumentteja, artikkeleita, puhelinnumeroita ja kaukokirjoittimen. Poliisiasemalla poliisit käskivät toimittajaa lähtemään toiseen kaupunkiin neuvottelemaan Kosovon vapautusarmeijan kanssa erään siepatun etnisen serbihenkilön vapauttamisesta, ja pahoinpitelivät häntä, kun hän kieltäytyi.


title: Koha Ditore

text: Bajramista tuli lehden varapäätoimittaja tammikuussa 1999.


title: Koha Ditore

text: 25. maaliskuuta 1999 poliisi ratsasi toimituksen, tappoi ovivahdin ja pahoinpiteli sekä vangitsi lehteä avustaneen ihmisoikeusasianajajan ja kaksi hänen poikaansa. Surroi alkoi piilotella. Poliisi lakkautti Koha Ditoren. Huhtikuussa lehden toimitus evakuoitui Makedoniaan, jossa lehteä julkaistiin. Toimitus palasi Prištinaan samana vuonna sodan päätyttyä. Lehden julkaisemista tukivat Kosovossa toimivat ulkomaisten lahjoittajat. Vuodesta 2000 lähtien Koha on julkaissut laajasti uutisia salakuljetuksesta ja korruptiosta.


title: Koha Ditore

text: Vuonna 2004 Surroi siirtyi politiikkaan perustamalla ORA-puolueen, jolloin hänen siskonsa Flaka Surroi siirtyi lehden ja sitä julkaisevan Koha Groupin omistajaksi. Syyskuussa päätoimittajana aloitti Agron Bajrami.


title: Koha Ditore

text: Index Kosovan ja Gallup Internationalin vuonna 2006 tekemän mielipidetiedustelun mukaan Koha oli Kosovon luetuin sanomalehti, sitä seuraavina Kosova Sot ja Zëri.


title: Koha Ditore

text: Vuonna 2010 lehdellä oli 200 työntekijää. Keskimääräinen sivumäärä oli vuonna 2010 kasvanut 48:aan vuoden 2003 noin 24:stä sivusta. Mainosten sivumäärä kasvoi aiemmasta noin 20 %:sta.


title: Koha Ditore

text: Ihmisoikeusjärjestö Human Rights Watchin haastattelema Kohan toimittaja kertoi saaneensa vuonna 2011 tappouhkauksen hallituksen neuvonantajana ja yliopiston tiedekuntajohtajana toimineelta henkilöltä, kun hän oli julkaissut artikkelin lahjusten ottamisesta. Syytteet rikoksesta luettiin vasta kaksi vuotta myöhemmin ja vuonna 2014 uhri ei ollut vielä päässyt todistamaan oikeudessa. Hän kertoi raportoineensa poliisille tuloksetta 15 uhkauksesta.


title: Mardaitit

text: Mardaitit (, ) oli nimitys Amanusvuorten asukkaille. Heidät tunnetaan historiallisissa lähteissä etenkin sotilaspalveluksestaan Bysantin valtakunnassa arabeja vastaan käytyjen sotien aikana. Arabit valloittivat heidän tukikohtansa Jurjuman vuonna 707/8, minkä jälkeen heidät siirrettiin eri puolille Syyriaa.


title: Mardaitit

text: Mardaitit asuttivat Amanusvuoria Taurusvuorten alueella. Heidän tarkkaa alkuperäänsä ei tunneta. Heidän on esitetty olleen taustaltaan esimerkiksi armenialaisia tai persialaisia. He olivat kristittyjä ja todennäköisesti miafysiittejä tai monotelisteja. Arabilähteet käyttävät mardaiteista nimitystä "Jarajima".


title: Mardaitit

text: Mardaitteja toimi ajoittain arabien rajavartioina palkkasotureina, mutta he tulivat tunnetummaksi palveluksestaan Bysantin valtakunnan alaisuudessa. Bysantin valtakunnan keisarien alaisuudessa he järjestivät sotaretkiä muslimien valtaamaan Syyriaan. Vuonna 677 heidän sotajoukkonsa sanotaan edenneen aina Jerusalemiin saakka. Heidän joukkojensa mainitaan tuolloin käsittäneen useita tuhansia ja heihin liittyi paikallisen väestön lisäksi esimerkiksi orjuudesta pakenevia kreikkalaisia. Mardaitien sotaretki Konstantinos IV:n valtakaudella pakotti arabit luopumaan Konstantinopolin piirityksestä, minkä johdosta umaijadikalifi Muawija I suostui muslimeille epäedullisiin rauhanehtoihin Bysantin kanssa.


title: Mardaitit

text: Justinianus II kannusti mardaitit tekemään toisen sotaretken 680-luvulla puolella, mikä pakotti kalifi Abd al-Malikin solmimaan edeltäjänsä solmiman sopimuksen kaltaisen sopimuksen Bysantin keisarin kanssa. Hän suostutteli kuitenkin samalla keisarin asuttamaan mardaitit muualle. Osa mardaiteista asutettiin Epeiroksen, Kefalonián, Peloponnesoksen ja Vähä-Aasian alueelle. Esimerkiksi Theofanes Tunnustaja tuomitsi keisarin toteuttaman väestönsiirros, mutta osa mardaiteista oli jäänyt vanhoille alueilleen. Myöhemmin he jatkoivat sotaretkien tekemistä arabien hallitsemille alueille, kunnes Maslama ibn Abd al-Malik valtasi heidän tukikohtanaan tunnetun Jurjuman vuonna 707/8. Valtauksesta selvinneet asutettiin eri puolille Syyriaa, mutta heidän sallittiin säilyttää kristinuskonsa. Heidän ei myöskään tarvinnut maksaa jizya-veroa ja varsin edulliset rauhanehdot merkitsevät todennäköisesti sitä, että he muodostivat edelleen huomattavan tekijän, jonka mahdollista kapinointia pelättiin ja jonka palveluksia tarvittiin. Myöhemmin mardaiteja palveli arabien armeijoissa ja heidät mainitaan Maslaman sotaretkellä Irakissa 720-luvulla. Irakissa varuskunnissa palvelleet mardaitit mainitaan ajoittain myös myöhemmin. Abbasidikalifi al-Wathiq vahvisti heidän vapautuksensa jizya-verosta, mutta kalifi al-Mutawakkil asetti heidät sen alaiseksi.


title: APB

text: APB on yhdysvaltalainen poliisisarja, jonka on luonut David Slack. Sarja perustuu David Amsden artikkeliin ""Who Runs the Streets of New Orleans?"". Lyhenne "APB" tulee sanoista "all-points bulletin", joka tarkoittaa suomeksi etsintäkuulutusta.


title: APB

text: Sarjan esittämine aloitettiin Yhdysvalloissa Foxin-kanavalla 6. helmikuuta 2017.


title: APB

text: Toukokuussa 2017 Fox ilmoitti lopettavansa sarjan tuottamisen ensimmäisen kauden jälkeen.


title: APB

text: Kun teknologiamiljardööri Gideon Reeves (Justin Kirk) menettää parhaan ystävänsä rikoksen johdosta päättää hän laittaa rahansa likoon tarjoutumalla ostamaan Chicagon poliisipiirin. Uuden rahoituksen avulla rahavaikeuksissa rämpivä poliisijoukko pääsee taistelemaan rikollisuutta vastaan käyttäen uusinta teknologiaa.


title: APB

text: Helmikuussa 2016 rooliinsa valittu Natalie Martinez oli ensimmäinen kiinnitetty näyttelijä.


title: APB

text: Sarjaa kuvattiin Yhdysvaltojen Chicagossa. Pilottijakson kuvaamiset keskeytettiin kun David Slack jätti projektin näkemyserojen johdosta, jonka myötä Matt Nix siirtyi vetämään projektia.


title: APB

text: Arvostelusivusto Rotten Tomatoes antoi sarjalle arvosanaksi 35 % vaikka sivuston käviöiden arvosana oli paljon korkeampi, 73 %. Arvostelusivusto Metacriticin arvio sarjalle on 45/100 pistettä.


title: Luettelo Suomen suurituloisimmista

text: Luettelo Suomen suurituloisimmista koostuu niistä luonnollisista elossa olleista henkilöistä, joilla oli vuoden korkeimmat verotettavat tulot Suomessa. Verotettavat tulot on laskettu voimassa olleiden verolakien mukaan.


title: Luettelo Suomen suurituloisimmista

text: Luettelossa ei ole kuolinpesiä, vaikka ne verotuksessa luetaan luonnollisiksi henkilöiksi.


title: Cassianus Roomalainen

text: Pyhä Cassianus Roomalainen (, usein myös Johannes Cassianus; n. 360, Dobrudža – 29. helmikuuta 435, Marseille) oli varhaiskristillinen munkki, askeetti ja teologi. Hän oli kotoisin Vähä-Skyytiasta, Tonavan suistoalueelta (nykyisestä Dobrudžasta), mutta hänen perheensä muutti Roomaan hänen lapsuudessaan.


title: Cassianus Roomalainen

text: Johannes muutti veljensä Germanoksen kanssa Roomasta Betlehemiin erääseen luostariin kilvoittelemaan. Tämän jälkeen he siirtyivät Egyptin erämaaluostareihin. Egyptistä he siirtyivät Konstantinopoliin, jossa sen arkkipiispa Johannes Krysostomos vihki Germanoksen papiksi ja Cassianuksen diakoniksi. Krysostomoksen karkoituksen jälkeen he siirtyivät Roomaan. Roomasta he siirtyivät Galliaan, jonne Cassianus perusti mies- ja naisluostarin. Hän kuoli vuonna 435.


title: Cassianus Roomalainen

text: Ortodoksinen kirkko muistelee Cassinanusta hänen muistopäivänään 29. helmikuuta.


title: Cassianus Roomalainen

text: Cassianus kirjoitti 12 kirjaa ja 24 kirjoitelmaa Gallian piispojen pyynnöstä.Cassianusta kunnioitetaan ortodoksisessa kirkossa pyhänä, ja hänen kirjoituksiaan on koottu Filokaliaan. Läntisessä kristillisyydessä Cassianusta on syytetty semipelagiolaiseksi, ja siksi se ei kunnioita häntä pyhänä.